Ο Παραμυθάς » Blog Archive » Πώς φτιάξαμε τον Παραμυθά\nΠώς φτιάξαμε τον Παραμυθά\nΠέρσι τέτοια εποχή δουλεύαμε τα καινούργια επεισόδια του Παραμυθά, που θα παιχτούν από Σεπτέμβριο στο PRISMA PLUS της ΕΡΤ και θα ανεβαίνουν και στο ψηφιακό αρχείο της, οπότε θα μπορεί κανείς να τα δει και μέσα από το internet. Το χειμώνα, είχα κάτσει κι έφτιαξα μόνος μου ένα “making of” της σειράς, δηλαδή το πώς φτιάχτηκε. Το έκανα για να το δείξω κατ’ αρχήν στις αγαπημένες μου και τους αγαπημένους μου της Β’ Δημοτικού του Ελληνογερμανικού σχολείου και μετά το έδειξα και στα εξαιρετικά παιδιά του Γυμνάσιου Λειβαδιάς και τέλος, στην επίσκεψή μου στην Ξάνθη. Σήμερα μου την έδωσε ξαφνικά να το ανεβάσω εδώ. Θεωρητικά θα έπρεπε να το ανεβάσω το Σεπτέμβριο, αλλά… θεωρητικά. Στην πράξη, τώρα. Βέβαια θα μπορούσε να πει κανείς ότι τώρα το καλοκαίρι δεν μπαίνουν πολλοί στο blog και θα πάει χαμένο. Τίποτα δεν πάει χαμένο. Δείτε, λοιπόν, πώς φτιάξαμε τον ΠΑΡΑΜΥΘΑ. Η υπέροχη μουσική που θα ακούτε, είναι της Μαριέττας Φαφούτη που έκανε και την εξαιρετική διασκευή του παλιού σήματος του Σταμάτη Σπανουδάκη και του “Μάγειρα”.\nΥ.Γ. Ευχαριστώ πολύ για τα καλά -έως παρηγορητικά κάποια- σχόλια στο προηγούμενο post. Κακώς το έβαλα, αλλά τώρα πάει, μπήκε. Το βάρος που έλεγα ότι ένοιωθα είναι κάτι πολύ ειδικό και προσωπικό, είναι το ίδιο είτε βρίσκεται κανείς σε μια υπέροχη παραλία, είτε είναι μέσα σε ένα άθλιο κελί φυλακής. Μάλιστα στην παραλία είναι χειρότερα, γιατί κανείς παραπλανιέται ότι δεν το νοιώθει.\nΈγραψε ο Παραμυθάς στην κατηγορία Βίντεο στις30 Ιουλίου 2010\n8 σχόλια στο “Πώς φτιάξαμε τον Παραμυθά”\n30 Ιουλίου 10 στις 1:16\nΕΞΑΙΡΕΤΙΚΟ ΚΑΙ ΓΙΑ ΑΛΛΗ ΜΙΑ ΦΟΡΑ ΜΠΡΑΒΟ ΣΕ ΟΛΗ ΤΗΝ ΟΜΑΔΑ!\n30 Ιουλίου 10 στις 6:44\nΚαλημερούδια σας και φιλιά\n30 Ιουλίου 10 στις 6:49\nυγ. Από “αταξία” σε “αταξία” το πας 😛\nυγ2. Τίποτα δεν πάει χαμένο, ε-μα! 😉\n30 Ιουλίου 10 στις 9:28\nMα, πώς γίνεται να νιώθεις βάρος όταν “πετάς” ;!!!\nΌντως, τίποτα δεν πάει χαμένο, αφού! 🙂\n30 Ιουλίου 10 στις 9:48\nΈχω νοιώσει κι εγώ πολλές φορές για διάφορους (σοβαρούς) λόγους έτσι όπως λες και δεν ήθελα ούτε να βγω από το σπίτι γιατί έλεγα ότι και τι έγινε αν ξεχάσω για λίγο το πρόβλημα, αυτό θα είναι εκεί πάλι μόλις γυρίσω.\nΑυτό που κατάλαβα όμως από ένα σημείο και μετά είναι ότι η ζωή είναι γεμάτη προβλήματα και ότι θα πρέπει να γίνω λίγο (έως πάρα πολύ) γαϊδούρι για να μην στεναχωριέμαι.\nΔεν το έχω καταφέρει να γίνω γαϊδούρι, αλλά προσπαθώ να ασχολούμαι με διάφορα πράγματα που με ευχαριστούν (όπως αυτό εδώ το blog για παράδειγμα) έχοντας στο μυαλό μου το ότι το σύμπαν που ζούμε δεν είναι τέλειο και ότι υπάρχουν προβλήματα που τελικά δεν διορθώνονται όσο κι αν κάτσουμε να σκάσουμε. Και ε όχι δεν θα κάτσω να σκάσω. Ας μείνουν άλυτα. Πάντα υπάρχουν και χειρότερα σε όσο χάλια κατασταση και αν είμαστε. Η ζωή συνεχίζεται.\nΤώρα για το making of. Μου άρεσε πολύ γιατί από τα πολλά τα θέματα-ποστ στο blog είχα σχεδόν ξεχάσει τη νέα σειρά. Αλλά θα ήθελα να είχε περισσότερα video . Εκεί που έπαθα πλάκα ήταν όταν εκείνος ο τύπος με το τρυπάνι πήγε να σε τρυπήσει κάπου στα πλευρά…Αν είναι δυνατόν !!!\nΑυτά για τώρα και κουράγιο παραμυθά ότι κι αν περνάς. Μη σκας όλα εδώ μένουν.\nTweets that mention Ο Παραμυθάς » Blog Archive » Πώς φτιάξαμε τον Παραμυθά -- Topsy.com\n30 Ιουλίου 10 στις 16:23\n[…] This post was mentioned on Twitter by Cyberella, cpil, tsimitakis, Andreas Trianta, Constantine Belias and others. Constantine Belias said: RT @Cyberela: RT @trianta: "Πώς φτιάξαμε τον Παραμυθά" δια χειρός πατέρα http://bit.ly/b9xDiS (via @cpil) – ένα σπάνιο behind the scenes … […]\n30 Ιουλίου 10 στις 16:55\nΔεν ξέρω περί τίνος ακριβώς πρόκειται, αλλά είπα να γράψω μία Κινέζικη ή Θιβετιανή (δεν θυμάμαι σίγουρα) παροιμία που είχα ακούσει πριν καιρό, και με έχει βοηθήσει πολύ:\nΔεν χρειάζεται να ανησυχείς για κάτι που μπορείς να αλλάξεις, δεν ωφελεί να ανησυχείς για κάτι που δεν μπορείς να αλλάξεις.\nΌσο αναφορά τον νέο Παραμυθά, μου έχετε εξάψει την περιέργεια. Και όχι τίποτα άλλο, αλλά οι μητέρα μου και η αδερφή μου θα λένε πάει ξαναμωράθηκε αυτός αν με δουν να βλέπω παιδικό πρόγραμμα χαχαχα!\n30 Ιουλίου 10 στις 19:14\nΥΓ. Δεν χορταίνω να ακούω τη νέα έκδοση της μουσικής των τίτλων έναρξης. Πραγματικά έχει γίνει φοβερή δουλειά και σε αυτό τον τομέα.


Ταχύτητα διάδοσης παλμού σε χορδή | Υλικό Φυσικής - Χημείας\nΤαχύτητα διάδοσης παλμού σε χορδή\nΔημοσιεύτηκε από το χρήστη Σαράντος Οικονομίδης στις 4 Νοέμβριος 2012 στις 17:35 στην ομάδα Ολυμπιάδες Φυσικής\nΥπάρχουν αρκετά θέματα και από τη μηχανική που είναι στο curriculum των Διεθνών Ολυμπιάδων και δεν διδάσκονται στο λύκειο. Στην ομάδα αυτή γίνεται μια προσπάθεια κάλυψης των θεμάτων αυτόν με συνοπτικό και όσο γίνεται κατανοητό τρόπο.\nΗ ταχύτητα διάδοσης ενός συμμετρικού παλμού σε τεντωμένη χορδή εξαρτάται από τις ελαστικές ιδιότητες της χορδής και την αδράνειά της. Εδώ μια απόδειξη που εμπεριέχει όμως και μια μέθοδο.\nΔημοσιεύτηκε σε: Άρθρα και ετικέτες 8.2. Θέματα Φυσικής, 8.4. Θεωρία, f-διαγωνισμοί. Bookmark the permalink.\n← Χρήσιμοι σύνδεσμοι από ylikonet για Ολυμπιάδες\nΟ νόμος Biot-Savart και το μαγνητικό πεδίο του ευθύγραμμου ρευματοφόρου αγωγού με πολύ μεγάλο μήκος. →\nΈνα σχόλιο στο “Ταχύτητα διάδοσης παλμού σε χορδή”\n06/11/2016 at 2:26 μμ\nΑπάντηση από τον/την Σαράντος Οικονομίδης στις 4 Νοέμβριος 2012 στις 19:17\nΝαι Δημήτρη έχεις δίκιο θα προσπαθήσω να το αλλάξω αλλά επειδή παρακάτω γράφω τον τύπο νόμιζα ότι δεν θα υπάρχει πρόβλημα, αλλά πράγματι υπάρχει.\nΑπάντηση από τον/την ΓΙΑΝΝΗΣ ΔΟΓΡΑΜΑΤΖΑΚΗΣ στις 4 Νοέμβριος 2012 στις 19:43\nΣαράντο καλησπέρα …όμορφη και πολύ ενδιαφέρουσα ιδέα.\nΑν μου επιτρέπεις να προσθέσω »κάτι»:\nα.Η ταχύτητα αυτή είναι ανεξάρτητη του είδους του παλμού που θα διαδοθεί στην χορδή.\nβ.Ισχύει όταν το ύψος του παλμού είναι πολύ μικρό σε σχέση με το μήκος της χορδής (για να γίνει η προσέγγιση ) και ότι η τάση (τ) μένει ανεπηρέαστη από την παρουσία του παλμού(βέβαια το προσδιοριζεις δίνοντας την εξάρτηση της).\nΑπάντηση από τον/την Διονύσης Μάργαρης στις 4 Νοέμβριος 2012 στις 19:54\nΓεια σου Σαράντο. Βλέπω πολύ ωραία δουλειά. Σε ευχαριστώ.\nΑπάντηση από τον/την Σαράντος Οικονομίδης στις 4 Νοέμβριος 2012 στις 20:02\nΔιονύση και Γιάννη χαίρομαι που σας άρεσε. Γιάννη ευχαριστώ για τις απαραίτητες προσθήκες.Προτίμησα τον συμμετρικό παλμό για να είναι πιο απλά τα πράγματα. Αυτό που με ενδιέφερε κατά βάθος είναι η μέθοδος με τον κινούμενο με σταθερή ταχύτητα (ίδια με την ταχύτητα διάδοσης του κύματος) παρατηρητή η οποία φαντάζομαι μπορεί να έχει και άλλες εφαρμογές.\nΑπάντηση από τον/την Φιορεντίνος Γιάννης στις 5 Νοέμβριος 2012 στις 14:30\nΑκόμη μια πολύ όμορφη δουλειά, μια πολύ χρήσιμη ανάρτηση. Να είσαι καλά!\nΑπάντηση από τον/την Σαράντος Οικονομίδης στις 5 Νοέμβριος 2012 στις 14:48\nΦίλε Γιάννη χαίρομαι που σου άρεσε.\nΑπάντηση από τον/την Σαράντος Οικονομίδης στις 20 Ιανουάριος 2013 στις 20:40\nΓια να υπάρχει και εδώ το ΙP\nΤι θα βλέπαμε αν βρισκόμαστε σε κίνηση παράλληλα με τον παλμό και με την ταχύτητα διάδοσής του και πως θα ερμηνεύαμε αυτό που θα βλέπαμε; Ο αδρανειακός παρατηρητής δεν εισάγει μη αδρανειακές δυνάμεις άρα ερμηνεύει με αυτό τον τρόπο.\nΈνα IP στο οποίο φαίνεται νομίζω.\nΑπάντηση από τον/την Κυριακόπουλος Γιάννης στις 20 Ιανουάριος 2013 στις 20:53\nΑγαπώ τους μυστήριους παρατηρητές αλλά τέτοια απόδειξη δεν θα σκεφτόμουν ποτέ.\nΑπάντηση από τον/την Σαράντος Οικονομίδης στις 20 Ιανουάριος 2013 στις 20:59\nΓιάννη καλησπέρα ούτε και εγώ θα τη σκεφτόμουν ποτέ κυκλοφορεί όμως στην Άπω Ανατολή.:-)


ΔΙΚΤΥΟΥΡΓΟΣ ΜΑΚΕΔΩΝ Η αντισυστημική δεξιά κάνει πάρτι: Διπλασιάζει τις δυνάμεις της στην επόμενη Ευρωβουλή; - ΔΙΚΤΥΟΥΡΓΟΣ ΜΑΚΕΔΩΝ\nHome / ΕΕ / ειδήσεις / Η αντισυστημική δεξιά κάνει πάρτι: Διπλασιάζει τις δυνάμεις της στην επόμενη Ευρωβουλή;\nFile Photo: Italian Interior Minister and Deputy Premier, Matteo Salvini (L) speaks to the media next to French Member of Parliament and president of the far-right 'Rassemblement National' party, Marine Le Pen (R), as they attend 'the economic growth and social prospects in a Europe of nations' meeting, in Rome, Italy. EPA, ALESSANDRO DI MEO\nΑκόμη και τα ποντίκια στις Βρυξέλλες έχουν καταλάβει ότι έρχεται χαμηλό βαρομετρικό και σπεύδουν να κρυφτούν στους υπονόμους. Πανικόβλητοι οι υπηρέτες του γερμανικού ευρωσυστήματος, βλέπουν εκτός από την καταιγίδα και σεισμό τεκτονικό που απειλεί να τους γκρεμίσει τα σπίτια.\nΟλοι μυρίζουν στην ατμόσφαιρα το μπαρούτι των Ευρωεκλογών. Ολοι εκτός από την δική μας, την ανέμελη και ανυποψίαστη…ιμιτασιόν Δεξιά του Κυριάκου που νομίζει ότι θα μείνει στεγνή και ατσαλάκωτη. Κρυμένη κάτω από την ομπρέλα ενός Γερμανού φασουλή ο οποίος κάνει όνειρα να πάρει την θέση του Γιούγκερ.\nΔεν έχουν καταλάβει οι καψεροί ότι κι αυτός ο απίθανος «φιλέλληνας» Βέμπερ που αρχίζει την περιοδεία του από την Αθήνα, όχι επειδή είναι φιλέλληνας αλλά επειδή μόνο ο Κυριάκος τον παίρνει σοβαρά, στις 26 Μαίου θα τρέχει να χωθεί κάτω από το φουστάνι της Μέρκελ. Και Κύριος Οιδε αν το Βερολίνο θα τον στηρίξει ή θα αποφασίσει να πάει σε μια πιο εύκολη συμβιβαστική λύση για να βγουν τα κουκιά.\nΓιατί τα κουκιά του συστήματος, μην έχετε αμφιβολία, θα είναι λίγα. Πολύ λιγότερα απ΄όσα φαντάζονταν ακόμη και οι πιο απαισιόδοξοι Γερμανόφιλοι πριν μερικές εβδομάδες.\nΤο πράγμα φωνάζει. Στην Φινλανδία η παραδοσιακή δεξιά κατέρρευσε και οι «Αληθινοί Φινλανδοί» έχασαν στο νήμα την πρωτιά από τους Σοσιαλδημοκράτες με κάτι λιγότερο από μισή ποσοστιαία μονάδα. Το κόμμα αυτό της αντισυστημικής πατριωτικής δεξιάς που έχει παρεμφερείς θέσεις με αυτές του Τράμπ για το μεταναστευτικό και την κλιματική αλλαγή ανήκει βεβαίως στον συνασπισμό «Ευρώπη των Εθνών και της Ελευθερίας»(ΕΝF) που με μπροστάρη τον Ιταλό υπουργό εσωτερικών Ματέο Σαλβίνι ετοιμάζεται να αλώσει τα έδρανα της δεξιάς στο Στρασβούργο.\nΣτον ίδιο συνασπισμό ανήκει και ο «Εθνικός Συναγερμός» της Μαρίν Λεπέν. Αν υπήρχαν έστω και αμυδρές αμφιβολίες για την πρωτιά της στις ευρωεκλογές, μετά τα πρόσφατα γεγονότα το ερώτημα είναι που ακριβώς θα βρει τη ψήφο του ο Μακρόν. Ενας τύπος που ξεκίνησε με λαμπρές προοπτικές και την διθυραμβική υποστήριξη των καθεστωτικών ευρωπαικών μέσων για να περάσει σύντομα στα αζήτητα της ιστορίας, ως ο Πρόεδρος που…ερωτεύτηκε τη γιαγιά του, έπνιξε στο αίμα την εξέγερση των Κίτρινων Γιλέκων και επί ημερών του κάηκε η Παναγία των Παρισίων!\nΣτην Ιταλία η Lega του Ματέο έχει πάρει όλο το χαρτί. Ακόμη και η παραδοσιακή Δεξιά “Forza Italia” του αειθαλούς Σίλβιο Μπερλουσκόνι, φυλλορρoεί ενώ πολλοί βουλευτές της περιμένουν «με το ντουφέκι» το αποτέλεσμα των ευρωεκλογών για να κηρύξουν εξέγερση και να προσχωρήσουν μαζικά στις τάξεις του κόμματος του αναδυόμενου άστρου της ιταλικής πολιτικής σκηνής.\nΟι δημοσκοπήσεις καθιστούν ιδιαίτερα αμφίβολο αν η Forza Italia περάσει το κατώφλι του 10% από το 14% που έλαβε στις περυσινές εθνικές εκλογές και τα «35άρια» των παλιών καλών εποχών μοιάζουν μακρινή ανάμνηση. Στο 35% αντίθετα βλέπουν οι μετρήσεις τον Σαλβίνι με ποσοστά αποδοχής της κυβερνητικής πολιτικής που αγγίζουν το 60%! Δεν υπάρχει αμφιβολία ότι η Lega θα είναι το πρώτο κόμμα των ευρω-εκλογών στην Ιταλία και θα πάρει την μερίδα του λέοντος των 73 εδρών που αντιστοιχούν στην συγκεκριμένη χώρα.\nΠρόσφατα ο Σαλβίνι προκάλεσε ρήγμα και στην ίδια την Γερμανία προσκαλώντας στην αντισυστημική του πολιτική «παρέα» και την Afd, την «Εναλλακτική για την Γερμανία» που βλέπει επίσης ανερχόμενα ποσοστά στις δημοσκοπήσεις και βεβαίως αναμένεται να ενισχύσει σε έδρες το ΕΝF.\nΣτην Ουγγαρία ο Ορμπαν μετά την προσωρινή αναστολή συμμετοχής του στο Ευρωπαικό Λαικό Κόμμα με πρωτοβουλία του Βέμπερ ο οποίος στεναχωρήθηκε από την…κακομεταχείριση του Σόρος δεν έχει ανοίξει ακόμη τα χαρτιά του. Περιμένει να δει τα αποτελέσματα των ευρω-εκλογών και μην εκπλαγείτε αν προσχωρήσει και αυτός στην συμμαχία του Σαλβίνι.\nΚαι βέβαια η «Η Ευρώπη των Εθνών και της Ελευθερίας» δεν είναι ο μοναδικός σκληρός δεξιός πυλώνας που αναμένεται να ενισχυθεί στο ευρωκοινοβούλιο. Υπάρχει η επίσης ευρωσκεπτικιστική ομάδα των Ευρωπαίων Συνητρητικών και Μεταρρυθμιστών (ΕCR)με 71 σήμερα ευρωβουλευτές. Εκεί ανήκει(προς το παρόν) η κυβερνώσα δεξιά της Τσεχίας και της Πολωνίας και βεβαίως οι Βρετανοί συντηρητικοί!\nΣυμπερασματικά λοιπόν: Σύμφωνα με την πιο πρόσφατη(και παντελώς ευρωσυστημική)δημοσκόπηση του Politico, το Ευρωπαικό Λαικό Κόμμα του Βέμπερ αναμένεται να χάσει τουλάχιστον 48 έδρες και οι Σοσιαλδημοκράτες, άλλες 35. Το ENF με ηγέτη πλέον τον Σαλβίνι οδεύει σε θρίαμβο με την προσθήκη 25 εδρών υπό τις πλέον μετριοπαθείς εκτιμήσεις.\nΑν στον χορό μπει και η Βρετανία(εφόσον την αφήσουν να ψηφίσει ) ζήτω που καήκαμε. Ο θρυλικός «εθνολαικιστής»-Νάιτζελ Φάρατζ (έτσι τον λένε στη ψωροκώσταινα οι «ευπρεπείς» αναλυτές επειδή έκανε ρόμπα στο παρελθόν τον Ρομπάι τον Γιούγκερ και διάφορους άλλους ευρω-παλιάτσους) έφτιαξε στα γρήγορα κόμμα που στις δημοσκοπήσεις εμφανίζεται μακράν πρώτο! Και προσέξτε όχι κόμμα ευρωσκεπτικιστικό, αλλά ευθέως αντιγερμανικό που ονομάζεται «Κόμμα του Βrexit».\nΤα προγνωστικά του δίνουν 28% με…double score από τους Συντηρητικούς που γκρεμίζονται στο 15%, αφού στην κυριολεξία τα έχουν θαλασσώσει, αποφεύγοντας να εκπληρώσουν την βούληση του βρετανικού λαού. Προσθέστε λοιπόν κι εδώ καμιά 30αρια έδρες στο μπλοκ της αντισυστημικής συμμαχίας και θα καταλάβετε τι εννοώ.\nΓι αυτό σας λέω, έρχεται σεισμός και μεγάλα γλέντια. Προσδεθείτε…


Hardcore Zen Gr: Γιαγιά\nΗ γιαγιά μου, η Μάριαν Ουόρνερ, πέθανε στις 4:55 σήμερα το πρωί της Πέμπτης, 15 Νοεμβρίου του 2007. Κοντά της ήταν ο πατέρας μου, η θεία μου (κόρη της γιαγιάς), η ξαδέλφη μου η Τρίσα και ο γιος της ο Ρόμπι, καθώς και μια κυρία από το ίδρυμα ανακουφιστικής φροντίδας η οποία έτυχε να λέγεται Στέισι (όπως και η αδελφή μου) και της ο οποίας ο άντρας λέγεται Μπραντ (όχι εγώ, άλλος Μπραντ).\nΗ θεία μου με ξύπνησε καμιά ώρα πριν πεθάνει η γιαγιά, επειδή η κυρία Στέισι ξύπνησε αυτήν και τον πατέρα μου και τους είπε ότι η αναπνοή και οι άλλες λειτουργίες της γιαγιάς είχαν αλλάξει και η ώρα πλησίαζε. Η θεία μου, με ρώτησε αν υπήρχε κάτι θρησκευτικό που ήθελα να κάνω, οπότε έψαξα τον σάκο μου και βρήκα ένα μικρό βιβλιαράκι με σούτρες που συνήθως κουβαλάω μαζί μου. Άναψα ένα στικάκι και έψαλλα τη Σούτρα της Καρδιάς. Η αναπνοή της γιαγιάς ήταν βαριά και τα μάτια της έμειναν για την περισσότερη ώρα κλειστά, αν και πού και πού τα άνοιγε και επιβεβαίωνε την παρουσία μας. Καθώς η αναπνοή της άρχισε να γίνεται πιο σταθερή, συνέχισα να ψέλνω και δε σταμάτησα μέχρι που πήρε την τελευταία της αναπνοή. Η θεία μου της κρατούσε το χέρι, ενώ ο πατέρας μου και η Τρις στέκονταν στα πόδια του κρεβατιού.\nΑυτό έγινε πριν από εφτά ώρες. Είναι λάθος να γράφεις τέτοια πράγματα σε έναν δημόσιο χώρο όπως αυτός, τόσο σύντομα αφού έγιναν –ο βασικός πρακτικός λόγος που το κάνω, είναι για να ενημερώσω αυτούς που δήλωσαν συμμετοχή στο ημερήσιο ησυχαστήριο του Κέντρου της Χιλ Στριτ για μεθαύριο Σάββατο 16 Νοεμβρίου, ότι δε θα είμαι εκεί. Το ησυχαστήριο θα γίνει, όμως θα το κάνει ο Κέβιν Μπόρτολιν, ένας άλλος κληρονόμος του Ντάρμα του Νισιτζίμα Σενσέι. Ίσως μάλιστα να πει και κάτι στο τέλος.\nΑυτή τη χρονιά, έχω σκεφτεί και ξανασκεφτεί την άποψή μου σχετικά με το τι γίνεται όταν πεθαίνεις. Δε με ενοχλεί το να μοιράζομαι το μυστικό με τον κόσμο, απλώς δεν έχω και πολύ μεγάλη βεβαιότητα ότι οι περισσότεροι που θα ακούσουν ή θα διαβάσουν αυτό που θα πω, θα αντιληφθούν τι ακριβώς εννοώ. Μ’ αυτό δε θέλω να πω ότι εγώ είμαι και καλά ο Φωτισμένος και εσείς οι υπόλοιποι είσαστε οι μαλάκες. Θέλω όμως να πω ότι χρειάζεται αρκετή αφοσιωμένη άσκηση προκειμένου τα πράγματα αυτά να αρχίσουν να βγάζουν νόημα και οι περισσότεροι δεν την έχετε κάνει. Δεν κρίνω κανέναν –απλώς αναφέρω ένα γεγονός.\nΤέλος πάντων, όλοι μας φανταζόμαστε ότι αυτό το πράγμα που αποκαλούμε «εγώ», είναι η προσωπική περιουσία που έχουμε ως άτομα. Αυτό από μόνο του είναι μια παράλογη ιδέα η οποία μας δίνει και ένα μέτρο του πόσο αλλοπρόσαλλη είναι η άποψή μας. Εγώ με κατέχω. Άρα, δεν είμαστε ένα άτομο, αλλά δύο: υπάρχει το εγώ που μπορώ να περιγράψω και να ονομάσω και υπάρχει και ένα πιο νεφελώδες και άφατο εγώ που κατέχει το εγώ που μπορώ να περιγράψω και να ονομάσω.\nΗ πραγματική κατάσταση είναι ότι αυτό το πράγμα που αποκαλούμε «εγώ», δεν είναι περιουσία μας. Είναι μια έκφραση του Σύμπαντος. Και σαν τέτοια, δεν υπάρχει κάπου να πάει όταν αφήνουμε την τελευταία μας ανάσα. Αυτό το «εγώ», δεν είναι μια ψυχή που πετάει στον Παράδεισο ή κατακρημνίζεται στην Κόλαση. Δεν είναι ένα Άτμαν που μετενσαρκώνεται σε ένα διαφορετικό σώμα. Δεν είναι ένας Αληθινός Εαυτός που ενώνεται με την Ολότητα της Ύπαρξης. Δεν μπορεί να περιοριστεί σε τόσο χαζά και μικρά πράγματα. Ακόμα και αυτό που είπα, ότι δηλαδή είναι μια έκφραση του Σύμπαντος, του βάζει πολλά αυθαίρετα όρια.\nΗ γιαγιά μου πέθανε και πάει και σύντομα θα τη θάψουν. Δεν πρόκειται να επιστρέψει ποτέ. Και όμως το Σύμπαν, μια έκφραση του οποίου υπήρξε, δεν μπορεί ποτέ να πεθάνει, δεν μπορεί ποτέ να πάει πουθενά και δεν μπορεί ποτέ να σβήσει.\nΗ κηδεία θα γίνει το Σάββατο το απόγευμα. Αν θέλετε να κάνετε κάτι για να απαλύνετε τον πόνο μου, πηγαίνετε να δείτε τις Puffy Amiyumi αύριο (Παρασκευή 16 Νοεμβρίου), στο Key Club και τραβήξτε μερικές καλές φωτογραφίες γιατί απ’ ό,τι φαίνεται, εγώ δε θα μπορέσω να πάω. Ίσως να τα καταφέρω να τις δω την Κυριακή στο Άναχαϊμ.\nΌταν θα πεθαίνω, μπορείτε να ανάψετε κάνα στικάκι και να ψάλλετε τη Σούτρα της Καρδιάς, να βάλετε να παίζει το White Album των Beatles, να μου κρατήσετε το χέρι (όχι όμως αν είστε άντρες γιατί αυτό θα είναι αδελφίστικο –οι άντρες μπορείτε να με χτυπήσετε αντρικά στον ώμο *) ή να μείνετε ήσυχοι. Φαντάζομαι ότι θα θέλω την ησυχία μου περισσότερο από ό,τι οτιδήποτε άλλο. Παρόλα αυτά, το White Album μ’ αρέσει πολύ. Αν νομίζετε ότι μου μένουν μερικές ώρες ακόμα, παίξτε αυτό και μετά μείνετε ήσυχοι. Νομίζω ότι αυτή είναι η καλύτερη λύση.\nΗ γιαγιά μου έζησε καλά και πέθανε ήσυχη στο σπίτι της. Μακάρι να μπορέσουμε να κάνουμε όλοι το ίδιο.\nΜπραντ Ουόρνερ – Πέμπτη 15 Νοεμβρίου 2007\n* Πλάκα κάνω ρε! Μην παίρνετε τα πάντα τόσο σοβαρά.\nΤο επίσημο σάιτ του ιαπωνικού ροκ ντουέτου Puffy (ή Puffy Amiyumi εκτός Ιαπωνίας), βρίσκεται στη διεύθυνση http://www.puffyamiyumi.com/\nPosted by Γρηγόρης A. Μηλιαρέσης at 12:39 PM


«Η τρομερή συμμορία» ~ Λευκός θόρυβος\n«Η τρομερή συμμορία»\nΣάββατο, Αυγούστου 04, 2012 The Motorcycle boy 5 γκολ αυτοί, σέντρα εμείς\nΕίχα από πιτσιρικάς αυτό το περίεργο θέμα με τη λογοτεχνία -βαριόμουν το διάβασμα αλλά μου άρεσαν τα βιβλία. Να στο εξηγήσω καλύτερα, επειδή μοιάζει κάπως σχιζοφρενικό: δεν αντέχω τις χαώδεις περιγραφές, τον αχαλίνωτο λυρισμό, την ακατάσχετη παραπρολογία και τους φιοριτουροειδείς συμβολισμούς, θέλω το βιβλίο να βγάζει εικόνες (και δεν εννοώ μ΄αυτό οτι διαβάζω μόνο παιδικά βιβλία με πτυσσόμενες χαρτονένιες εικόνες), θέλω να σηκώνονται τα γράμματα από το χαρτί και να ζωγραφίζουν μπροστά στα μάτια μου –αυτό είναι όλο. Και βέβαια, λατρεύω τη μυρωδιά του τυπωμένου χαρτιού, γουστάρω να χαϊδεύω τα δεμένα αντίτυπα, να αγγίζω τα ιλουστασιόν εξώφυλλα... (το κόβω εδώ για να μην γίνει kinky η περιγραφή).\nΜε τέτοια κριτήρια επιλέγω βιβλία και κάπως έτσι, εκτός των άλλων, κόλλησα και με το λογοτεχνικό Brat Pack. Τι είναι αυτό; Μια συμμορία απατεώνων που ποτέ δεν λειτούργησε ομαδικά, όμως βρήκε την Αμερική μισοκοιμισμένη και της έκλεψε τα μαχαιροπήρουνα. Η Αγία Τριάδα του Pack ήταν οι: Jay McInerny, Bret Easton Ellis, και Tama Janowitz. Εμφανίστηκαν στην Ανατολική Ακτή στα μέσα του ’80 κι από τότε τίποτα δεν έμεινε ίδιο χωρίς τίποτα απολύτως να αλλάξει.\nΗ αρχή έγινε to 1984, με το “Bright lights big city” (ελληνικός τίτλος: «Φώτα ολόφωτα, πόλη μεγάλη», εκδόσεις Aquarius), του Jay McInerny. Ένας φέρελπις νεανίας (άρτι αποφοιτήσας από το Πανεπιστήμιο μετά πολλών επαίνων) προσπαθεί να γίνει συγγραφέας, ενώ παράλληλα εργάζεται σε βαρύγδουπο περιοδικό σαν ελεγκτής γεγονότων (τσεκάρει δηλαδή αν αυτά που γράφουν οι συντάκτες όντως έγιναν όπως αναφέρονται). Μέχρι εδώ έχουμε μια πραγματική κατάσταση, επειδή ο McInerny υπήρξε όντως ελεγκτής γεγονότων στο New Yorker.\nΟ ήρωας όμως έχει κι ένα πρόβλημα που ακούει στο όνομα Amanda. Πρόκειται για την γυναίκα του η οποία τον εγκατέλειψε μια ωραία μέρα και την κοπάνησε για το Παρίσι, για να γίνει μοντέλο. Ο ήρωας (του οποίου το όνομα δεν αποκαλύπτεται πουθενά μέσα στο βιβλίο) έχει μετατρέψει το διαμέρισμά του σε εικονοστάσι της πρώην συζύγου –δεν καίει βέβαια κεριά και λιβάνια κάτω από τις φωτογραφίες της, άλλα πράγματα κάνει (καταλαβαινόμαστε, νομίζω). Όταν μαθαίνει οτι η Amanda επέστρεψε στη Νέα Υόρκη ξεκινάει να την ψάχνει απεγνωσμένα –όμως αυτό που βρίσκει είναι απόρριψη, ναρκωτικά, νύχτες απώλειας και ένα χαρτί απόλυσης να τον περιμένει στο γραφείο του.\nΑπόσπασμα από το βιβλίο: «’Γίνονται διάφορα, οι άνθρωποι αλλάζουν’, αυτό είπε η Αμάντα. Κι έτσι, κατά τη γνώμη της, κάλυψε το θέμα. Ζητάς μια εξήγηση, ένα φινάλε στο οποίο οι ευθύνες θα καταλογίζονται και θα αποδίδεται δικαιοσύνη. Έχεις συνυπολογίσει τη βία και έχεις συνυπολογίσει τη συμφιλίωση. Αλλά το μόνο που σου απομένει είναι η αίσθηση οτι η ζωή σου θα ξεθωριάσει πίσω από την πλάτη σου, σαν κάποιο βιβλίο που διάβασες πολύ βιαστικά και σου άφησε μερικές θολές εικόνες και συναισθήματα μέχρι που, στο τέλος, το μόνο που έμεινε να θυμάσαι είναι ένα όνομα.»\nΟ McInerny χρησιμοποιεί δυο πολύ δυνατά τεχνάσματα στη συγγραφή –το πρώτο είναι, όπως ήδη έγραψα, η ανωνυμία του ήρωα (η οποία δημιουργεί κλίμα ψύχωσης) και το δεύτερο είναι η αφήγηση σε δεύτερο πρόσωπο που βγάζει τρομερή επιθετικότητα –όντως, από τις πρώτες σελίδες έχεις την αίσθηση οτι σε κοπανάνε στη μούρη με μια σακούλα γεμάτη ληγμένες κονσέρβες. Νέος, ταλαντούχος, προδομένος κι αδιάφορος για τη ζωή γύρω του –αυτό βγαίνει από τις σελίδες του βιβλίου μαζί με τη Νέα Υόρκη, μια πόλη ολόφωτη σα χειρουργικό τραπέζι.\nΑπόσπασμα από το βιβλίο: «Εκείνη έλεγε οτι κάποια γεγονότα μπορείς να τα αντιληφθείς μονάχα από μια συγκεκριμένη οπτική γωνία –την οπτική γωνία τού πλάσματος που τα έχει ζήσει. Κι εσύ αυτό που νόμιζες οτι εννοούσε ήταν οτι τα μόνα παπούτσια που μπορούμε να φορέσουμε είναι τα δικά μας. Αλλά η Μεγκ δεν μπορούσε να φανταστεί πώς είναι το να είσαι εσύ, το μόνο που μπορούσε να φανταστεί ήταν το πώς θα ένιωθε αυτή αν βρισκόταν στη θέση σου».\nΟ τίτλος του βιβλίου είναι παρμένος από το ομώνυμο τραγούδι του Jimmy Reed (που διασκευάστηκε από ένα σωρό κόσμο: Rolling Stones, Animals, Neil Young και δε συμμαζεύεται). Οι στίχοι του τραγουδιού είναι ενδεικτικοί των συναισθημάτων του ήρωα του βιβλίου: “Bright lights, big city/ gone to my baby's head/ I tried to tell the woman/ but she doesn’t believe a word I said”.\nΤο βιβλίο γνώρισε επιτυχία χτυπώντας ύπουλα την Αμερική εκεί ακριβώς που πονούσε περισσότερο. Σε μια εποχή που είχε αποδειχτεί περίτρανα οτι ακόμα κι ένας δευτεροκλασάτος ηθοποιός διαφημιστικών σποτ μπορούσε να γίνει πρόεδρος των ΗΠΑ (Ronald Reagan), με ανοιχτές τις ωμές παρεμβάσεις σε Σαλβαδόρ και Νικαράγουα αλλά και με μια αγορά εργασίας έτοιμη να υποδεχτεί την πρώτη μορφωτικά υπερεξοπλισμένη γενιά Αμερικανοπαίδων, το βιβλίο έλεγε ανοιχτά αυτό που κανένας δεν τολμούσε ν΄ακούσει. Οτι τα μορφωμένα παιδιά της Αμερικής ήταν ρεμάλια –ανεπρόκοποι που νοιάζονταν μόνο για τη διασκέδαση, ατομιστές που έβαζαν πολύ ψηλότερα την προσωπική ευτυχία από την επαγγελματική επιτυχία, χαλασμένοι, ηττημένοι από επιλογή κι ενώ είχαν όλα τα φόντα για να πετύχουν. Δεν ήταν πια οι αλήτες, οι απόκληροι, οι μαλλιάδες, οι πάνκηδες –ήταν τα «καλά παιδιά» αυτοί που θα έπρεπε όλοι να φοβούνται. Ή, για να το πούμε διαφορετικά –οι αντισυστημικοί είχαν διαβρώσει τόσο πολύ την αστική τάξη ώστε ο μηδενισμός βρέθηκε να κρατάει τα καλύτερα πόστα. Το πανκ είχε κάνει τη δουλειά του μια χαρά –αυτοί οι τύποι εφάρμοζαν το χάος με θρησκευτική προσήλωση. Και ήταν τα «καλά παιδιά», το ξαναλέω!\nΤο συγκεκριμένο βιβλίο έγινε ταινία (με πειραγμένο «ευτυχισμένο τέλος» και άλλες εμπορικές παρεμβάσεις) –καμιά σχέση με τον δυναμισμό του βιβλίου βέβαια, αλλά δεν χάνεις τίποτα να τη δεις κάποιο βαρετό απόγευμα.\nΠριν η Αμερική καταλάβει τι τη χτύπησε, ήρθε η δεύτερη μαχαιριά, τον αμέσως επόμενο χρόνο. “Less than zero” του, 21χρονου τότε, Bret Easton Ellis (ελληνικός τίτλος: «Λιγότερο από το μηδέν», εκδόσεις Σέλας). Εδώ έχουμε αφήγηση σε πρώτο πρόσωπο –ο ήρωας ονόματι Clay είναι κολλεγιόπαιδο, γόνος πάμπλουτης οικογενείας και επιστρέφει σπίτι του για τις Χριστουγεννιάτικες διακοπές. Ξαναβρίσκει την παλιά του κολλητή (και όχι μόνο) η οποία έχει γίνει μοντέλο και σουλατσάρει μαζί της στα αχαλίνωτα πάρτυ του Los Angeles ψάχνοντας τον τρίτο της παρέας –τον θρυλικό Julian.\nΜόνο που τα πάρτυ των πλουσίων και διασήμων είναι κάπως ακραία –κι με αυτό δεν εννοώ οτι απλώς σουτάρουν βουνά ναρκωτικών ή πλακώνονται στις παρτούζες, μιλάμε για κανονικές ακρότητες εδώ πέρα! Όταν τα παιδιά βρίσκουν τον Julian, ανακαλύπτουν οτι τα πράγματα έχουν οδηγηθεί πέρα από τα όρια των αντοχών τους.\nΑπόσπασμα από το βιβλίο: «Κι αργότερα, όταν μπήκαμε στο αυτοκίνητο, πήρε μια στροφή προς τη μεριά του δρόμου που ήμουν σίγουρος οτι κατέληγε σε αδιέξοδο. ‘Πού πας;’ τον ρώτησα. ‘Δεν ξέρω’ είπε, ‘απλά πηγαίνω’. ‘Αλλά αυτός ο δρόμος δεν βγάζει πουθενά’, του είπα. ‘Δεν έχει σημασία’. ‘Και τι έχει σημασία;’ τον ρώτησα μετά από λίγο. ‘Μόνο το οτι είμαστε στο δρόμο, μάγκα μου’, είπε».\nΤο συγκεκριμένο βιβλίο έκανε τη μεγαλύτερη επιτυχία από τα τρία της «παρέας» χωρίς, κατά την ταπεινή μου γνώμη, να το αξίζει. Αυτός ο Ellis έχει ένα στυλάκι που σου δίνει στα νεύρα (μάλλον ηθελημένα), είναι τερατολόγος ο κερατάς και εντελώς δήθεν –δε σε ψήνει οτι περιγράφει κάποια πραγματικότητα (κι ας χρησιμοποιεί εντελώς ρεαλιστικό στυλ γραφής). Ο αμοραλισμός του είναι τόσο κενός νοήματος που οι ακρότητες καταλήγουν στο να μη σου προκαλούν κανένα συναίσθημα –αυτό βέβαια είναι μια ατόφια πανκ τεχνοτροπία -μοιάζει να αποσκοπεί στο να σου δημιουργήσει ανοσία. Ίσως και βαρεμάρα –κλείνεις το βιβλίο πριν ακόμα το τελειώσεις και νιώθεις πιο μπλαζέ από εγγλέζο υποκόμη σε ετήσιο κυνήγι αλεπούς. Φυσικά, το εντυπωσιακό του όλου πράγματος βρίσκεται στο οτι όλα αυτά τα αρνητικά που αράδιασα λειτουργούν θετικά (όσο θετική μπορεί να είναι η αποστασιοποίηση). Πάντως επιμένω οτι τον τύπο τον διαβάζω μεν, αλλά τον απεχθάνομαι σφόδρα.\nΑπόσπασμα από το βιβλίο: « ‘Αλλά δεν χρειάζεσαι τίποτα. Έχεις τα πάντα’, του είπα. Ο Ριπ με κοίταξε. ‘Όχι δεν έχω’. Έγινε μια παύση και μετά τον ρώτησα. ‘Γαμώτο Ρίπ, τι σκατά δεν έχεις;’ ‘Δεν έχω τίποτα να χάσω’»\nΑπόσπασμα από το βιβλίο: «Υπήρχε ένα τραγούδι που είχα ακούσει όσο ήμουν στο Λος Άντζελες από κάποιο συγκρότημα της πόλης. Το τραγούδι λεγόταν ‘Λος Άντζελες’ και οι στίχοι και οι εικόνες ήταν τόσο βίαιες και πικρές που το τραγούδι στριφογύριζε στο μυαλό μου για μέρες. Οι εικόνες, όπως έμαθα αργότερα, ήταν εντελώς προσωπικές και κανένας απ΄όσους ήξερα δεν τις είχε. Οι εικόνες που είχα ήταν από ανθρώπους που οδηγούνταν στην παράνοια ζώντας στην πόλη. Εικόνες από γονείς που ένιωθαν τόσο πεινασμένοι και ανολοκλήρωτοι ώστε έτρωγαν τα ίδια τους τα παιδιά. Εικόνες από ανθρώπους, τηνέιτζερς στην ηλικία μου, που σηκώνανε τα κεφάλια τους από την άσφαλτο, κοιτάζανε ψηλά και τυφλώνονταν από τον ήλιο. Αυτές οι εικόνες μού έμειναν ακόμα κι όταν έφυγα από την πόλη. Εικόνες τόσο βίαιες και αποκρουστικές που κατέληξαν να είναι το μοναδικό μου σημείο αναφοράς για πολύ καιρό μετά. Αφού έφυγα».\nΤο βιβλίο, φυσικά, βγήκε και σε ταινία, αλλά δε στη συστήνω επειδή ήταν κάκιστη, βαρετή και επιπέδου Δαλιανίδη. Το μόνο που βλεπόταν ευχάριστα εκεί μέσα ήταν οι Bangles οι οποίες εκτελούσαν μια διασκευή του “Haze shade of winter”.\nΚι αυτός ο τίτλος βιβλίου είναι παρμένος από τραγούδι –συγκεκριμένα το ομότιτλο του Elvis Costello με τον οποίο ο Ellis φαίνεται να έχει κάποιο κόλλημα.\nΤο τελειωτικό χτύπημα στην παραζαλισμένη Αμερική δόθηκε από την κυρία της «παρέας» -την Tama Yanowitz με τη συλλογή διηγημάτων της “Slaves of New York” (ελληνικός τίτλος «Σκλάβοι της Νέας Υόρκης», εκδόσεις Σέλας). Μετά το ξεγύμνωμα των «καλών παιδιών» της αστικής τάξης και την επίδειξη αμοραλισμού της αριστοκρατίας, έμενε να κονιορτοποιηθεί η καλλιτεχνική κοινότητα του Village κι αυτό ακριβώς έκανε η Yanowitz.\nΑπόσπασμα από το βιβλίο: «Δεν μου αρέσει... με κάνει να νιώθω σα να πρόκειται να με πετάξει σ΄ένα φέρετρο και μετά ν΄αρχίσει να κόβει βόλτες πάνω του».\nΜέσα από το ζευγάρι των κεντρικών ηρώων, του Stash που προσπαθεί να γίνει καλλιτέχνης και της Eleanor που φτιάχνει κοσμήματα, κυρίως για λόγους επιβίωσης, παρακολουθούμε την παρέλαση των εξαθλιωμένων: καλλιτέχνες, πουτάνες, τραβεστί, άγιοι και λωποδύτες –όλοι στο κυνήγι της αναγνώρισης –σκλάβοι της πρέζας και της αχαλίνωτης φιλοδοξίας τους, παλεύουν να τη βγάλουν καθαρή ακόμα μια μέρα μπας και χτυπήσουν τη μεγάλη ευκαιρία. Η Yanowitz (καλή φίλη του Andy Warholl ο οποίος είχε αγοράσει τα δικαιώματα αυτού του βιβλίου για να το κάνει ταινία) πιάνει όλους τους “beautiful people” (που θαυμάζαμε σε μυθικές πόζες στο Factory) πριν προλάβουν να φτιασιδωθούν -τους βουτάει, στην κυριολεξία, με τα σώβρακα και τους πετάει στην 9η Λεωφόρο μια κρύα χειμωνιάτικη νύχτα. Το παράξενο βέβαια, είναι πως αυτοί οι τύποι ακόμα κι έτσι παραμένουν συγκλονιστικοί.\nΑπόσπασμα από το βιβλίο: «... και μ΄έκανε να νιώσω άβολα ο τρόπος που αυτός ο τύπος ξεκοκάλιζε μια φτερούγα κοτόπουλου με τα δόντια του κοιτάζοντάς με. Ξέρεις, το μόνο που ήθελα να του πω ήταν να το σταματήσει αυτό το πράγμα και να γίνει άνθρωπος».\nΟ Andy Warholl πέθανε πριν προλάβει να γυρίσει την ταινία κι έτσι ανέλαβε η ίδια η Yanowitz να φτιάξει το σενάριο, το οποίο γύρισε τελικά ο James Ivory –πρόκειται για τη μοναδική ταινία της τριάδας που βλέπεται με αξιώσεις (χωρίς βέβαια να φτάνει στο ύψος του βιβλίου).\nΗ κυρίαρχη αμερικάνικη κουλτούρα καταβρόχθισε με μεγάλη προθυμία το Brat Pack. Άλλωστε, μην ξεχνάς οτι οι εκπρόσωποι της συγκεκριμένης συμμορίας (γιατί λογοτεχνική κίνηση δεν μπορείς να την ονομάσεις) δεν είχαν καμιά διάθεση να παίξουν ρόλους κοινωνικά απόβλητων, καταραμένων καλλιτεχνών ή αναχωρητών. Τα παιδιά ζούσαν μέσα στην «καλή κοινωνία», ακόμα περισσότερο, τα παιδία ήταν «η καλή κοινωνία»!\nΗ Tama Janowitz συνέχισε να γράφει βιβλία με μικρότερη (έως και καθόλου) επιτυχία και να σπαταλιέται στα σαλόνια –με το πέρασμα των χρόνων έγινε περισσότερο γνωστή για τις ακραίες δηλώσεις της παρά για το συγγραφικό της ταλέντο. Δες για παράδειγμα τη δήλωσή της σχετικά με το φαινόμενο της υιοθεσίας παιδιών από φτωχές χώρες (η ίδια έχει υιοθετήσει ένα κορίτσι από την Κίνα):\n«Από μια πλευρά λοιπόν, είναι ωραίο να γνωρίζεις σαν γονιός, είτε βιολογικός, είτε άλλου είδους –πώς ότι και να κάνεις, θα είσαι πάντα λάθος. Όπως λέω στη Willow: ‘Λοιπόν, θα πρέπει να ξέρεις οτι αν ήσουν ακόμα στην Κίνα θα δούλευες 14 ώρες τη μέρα και με το ζόρι θα σ΄αφήνανε να κάνεις διάλειμμα για κατούρημα’. Κι εκείνη μου απαντάει –όπως απαντάνε όλα τα παιδιά από αρχαιοτάτων χρόνων – ‘Και τι έγινε, δε με νοιάζει –θα προτιμούσα να το κάνω αυτό παρά να είμαι εδώ πέρα’».\nΟ Bret Easton Ellis παρέμεινε επιτυχημένος κυκλοφορώντας το “The Rules of Attraction” (όπου μπορούμε να πούμε οτι παρακολουθούσε την πορεία του Clay στο Κολλέγιο) και στη συνέχεια αποθεώθηκε με το “American Psycho” (ας πούμε οτι είναι η επέκταση της περσόνας του Julian). Συνεχίζει να ζει προσπαθώντας να θολώσει τα νερά σχετικά με το πόση δόση φαντασίας και πόσα αυτοβιογραφικά στοιχεία περιέχεται στα βιβλία του –το 2010 κυκλοφόρησε τη συνέχεια του Less than Zero η οποία τιτλοφορείται “Imperial Bedrooms” (τίτλος επίσης δανεισμένος από τον Elvis Costello).\nΤο μεγαλύτερο ταλέντο της «παρέας» (και μάλλον ο μοναδικός πραγματικός συγγραφέας από τους τρεις), ο Jay McInerny έβγαλε ακόμα ένα βιβλίο-δυναμίτη, το “Story of my life” όπου (ο αθεόφοβος) γράφει το ημερολόγιο μιας φοιτήτριας σε πρώτο πρόσωπο! Στη συνέχεια με τα “Brightness falls” και “The Good life” φανέρωσε τις μουδιασμένες πλευρές της Generation X, ακολουθώντας τα «καλά παιδιά» όσο αυτά ωριμάζουν-πεθαίνουν σε καλοπληρωμένες δουλειές, μονίμως υπερχρεωμένοι, μονίμως κυνηγημένοι από την αδυσώπητη πραγματικότητα. Η πορεία μιας γενιάς μεταξύ καθημερινότητας, πολυτέλειας και ψυχιατρείου, όταν οι βασιλιάδες και οι βασίλισσες των κολλεγιακών χορών προσπαθούν να κρατήσουν κάτι από τη νεανική τους ομορφιά περιθάλποντας τους αποτυχημένους συγγραφείς-φίλους τους. Και τα τρία αυτά βιβλία έχουν κυκλοφορήσει σε ελληνική μετάφραση –πρόκειται για αριστουργήματα –θα τα σύστηνα ανεπιφύλακτα, αν την μετάφραση του Brightness falls (ελληνικός τίτλος: Μανχάταν, εκδόσεις ΠΟΛΙΣ) δεν είχε κάνει η Σώτη Τριανταφύλλου (αγόρασε την ελληνική μετάφραση μονάχα εφόσον γνωρίζεις καλά αγγλικά και θέλεις να πεθάνεις στο γέλιο με τα μεταφραστικά μαργαριτάρια της Σώτης!)\nΑυτό ήταν το Brat Pack κι έτσι γράφτηκε το τέλος μιας γενιάς που δεν καταδέχτηκε ποτέ να λατρέψει τις ψευδαισθήσεις της –προτίμησε να τις συντηρεί ιδιωτικά με ναρκωτικά, αλκοόλ και πολυτέλειες. Κρίνοντας εκ των υστέρων, νομίζω οτι τα κατάφεραν μια χαρά. Αν μη τι άλλο δεν ξεφτιλίστηκαν σαν τη «γενιά των μεγάλων επαναστάσεων» και δεν αποκοιμήθηκαν ξεσκέπαστοι σαν τη «γενιά του ίντερνετ».\nΣυνολική γνώση(βιβλίου/μεταφοράς)έχω μόνο στην περίπτωση του Μηδέν.Το υλικό απο μόνο του σίγουρα δεν προσφέρεται για ταινία-παραγγελία προορισμένη για village,αλλά και το αποτέλεσμα ήταν υπόδειγμα αλλοίωσης του πνεύματος του συγγραφέα.Μένει ένα ωραίο μουσικό σκορ(που ακούγεται και προς το τέλος-αν πω περισσότερα θα προδώσω τι γίνεται,πάντως ουδεμία σχέση με το κείμενο και αξίζει να σημειωθεί ότι οι οπαδοί του βιβλίου είναι στα μαχαίρια με αυτούς της ταινίας)και η κοπελίτσα(Τζέημι Γκερτζ-προτιμότερη στο Crossroads του Γουόλτερ Χιλλ).*\n*Οι Νόμοι της έλξης με είχαν πιάσει περισσότερο σαν κείμενο.\nΓια τα Δυνατά φώτα,έχω να πω ότι το περίμενα με ενδιαφέρον και λόγω σκηνοθέτη(συχωρεμένος Μπρίτζες του Συνδρόμου της Κινας)και με την προοπτική να αποδομηθεί το ιματζ του Μάικλ Φοξ.\nΠάντως όπως λες,δεν πάει χαμένη η ώρα του θεατή και τον ωθεί να διαβάσει και το βιβλίο.\nΗ τρίτη δυστυχώς περνούσε και περνάει απο δίπλα μου(μπορεί να την έχω κιόλας)αλλά ακόμα ολόκληρη δεν την έχω δει.\nΑυγούστου 04, 2012 9:42 μ.μ.\nΝαι -έχεις δίκιο, πέρα από την (προσωπική άποψη) περί βαρετότητας του στυλ κινηματογράφισης του Άιβορι, νομίζω οτι ήταν και εντελώς εκτός πνεύματος στους Σκλάβους της Ν. Υόρκης.\nΑυτό που μένει σε μένα από εκείνη την "παρέα" είναι το μεγαλείο του Μακίνερνι -από τους δυνατότερους συγγραφείς των ΗΠΑ!\nΑυγούστου 05, 2012 9:34 π.μ.\nοταν βάζεις δύσκολα τα σχολια είναι λίγα.\nΜόνο τον Ελις ξέρω απο αυτους τους τρεις.\nΟ πρωταγωνιστής του ζει σε μια κατάσταση που όλα έχουν συμβεί και όλα έχουν ειπωθεί. Το καινούριο είναι συνήθως εικόνες βίας που γεννάει το μυαλό για ...διασκέδαση μάλλον.\nΌλα αυτά θυμίζουν εκείνο παραμύθι των βασιλιάδων που χρειάζονται γελωτοποιούς για να μη βαριούνται ... και το παρεμφερές παραμύθι που ένας βασιλιάς δίνει τα πάντα για να\nκανουν την πριγκίπισσα να γελάσει ή να φάει.\nόσο αυξάνει η διάδοση του ιντερνετ γινόμαστε μια μεγάλη παρέα που έχει ανάγκη από καινούριο αίμα γιατί έχει βαρεθεί τα παλιά ανεκδοτα.\nεπίσης νομίζω ότι για σενα ότι νομίζεις ότι όλα έχουν ειπωθεί απο το '80. (3 ότι και 2 νομίζω :):) )\nτέλος η λογοτεχνία είναι ένα "δύσκολο" κεφάλαιο . Σπάνια έως ποτέ συναντάς ανθρώπους που έχουν διαβάσει τα ιδια βιβλία ή ακομα και τους ίδιους συγγραφείς και μπορούν να μιλήσουν για όλα αυτά χωρίς να αποκρύπτουν την άγνοιά τους.\nΜήπως να έκανες και συ κριτική βιλίου(όπως πολλοί άλλοι) ασχολούμενος με ένα μόνο βιβλίο και εκεί να παραθέτεις και τις άλλες γνώσεις σου από τους αντίστοιχους συγγραφείς ; και εμείς οι αδαείς να μπορούμε να αγοράσουμε το βιβλίο για το οποίο τα λες τόσο ωραία σαν να το έχουμε μπροστά μας.\nτέλος διάβασα ένα ωραίο ψιλοσεξιστικό από ξένο συγγραφέα αυτές τις μέρες "Οι γυναίκες ανοίγουν πιο εύκολα τα πόδια τους παρα ένα βιβλίο"\nΑυγούστου 17, 2012 1:57 μ.μ.\nτελικα το ένα ότι δεν χρειαζόταν\n2 οτι και 2 νομιζω\nΑυγούστου 17, 2012 2:01 μ.μ.\nΒασικά, λόγω βλακείας μάλλον, δεν έπιασα τα 1,2,3 αλλά ας συνεχίσω...\nΔεν έκανα κριτική βιβίων -έκανα παρουσίαση, άδερ δε ουαν εντ άδερ δε άδερ που έλεγε κι ένας φίλος μου μορφωμένος.\nΑν από τους τρεις κατέχεις μόνο τον Έλις, χάνεις όλη τη σοκολάτα και τρως σκέτη τη σαντιγί της γαρνιτούρας κατά την ταπεινή μου γνώμη. Έκανες κι εσύ μια συνοπτική παρουσίαση του κεντρικού ήρωα του Έλις με την οποία διαφωνώ αλλά αυτή είναι η μαγεία των βιβλίων -τον εαυτό του διαβάζει ο καθένας σε τελική ανάλυση.\nΑν γνωρίζεις καμιά γυναίκα που ν΄ανοίγει πιο εύκολα τα πόδια της απ΄ότι ένα βιβλίο να μου τη συστήσεις γιατί σε μένα ως φαίνεται έχουν πέσει μόνο οι άλλες -μη σου πω μάλιστα οτι ενίοτε χρειάστηκε να γράψεις βιβλίο γι΄αυτές πριν το μοιραίο...\nΔεν είναι δύσκολο θέμα η λογοτεχνία, μπελαλίδικο είναι γιατί απαιτεί διάβασμα, εξ ου και τα λίγα σχόλια. Αν έγραφα βέβαια για το βιβλίο της Ρεπούση που κανένας δεν έχει διαβάσει θα ήταν αλλιώς...\nΑυγούστου 19, 2012 9:10 π.μ.


Ξεπουλιέται μια αρχαία λήκυθος με απροσδόκητο ερωτικό θέμα! | ONLINE-PRESS\nΑρχική Πολιτισμός Ξεπουλιέται μια αρχαία λήκυθος με απροσδόκητο ερωτικό θέμα!\nΞεπουλιέται μια αρχαία λήκυθος με απροσδόκητο ερωτικό θέμα!\n…Κι εκεί που μια καθώς πρέπει κυρία, η οποία καθόταν επάνω σε ένα παχύ μαξιλάρι και φορούσε ένα μακρύ πλεκτό φόρεμα, με τα μαλλιά της τραβηγμένα προς τα πίσω… ένας νεαρός γυμνός άνδρας εμφανίσθηκε, έσκυψε προς αυτήν, άπλωσε το ένα χέρι του στο ευαίσθητο σημείο της και με το άλλο χέρι του της έλυσε το φόρεμα…\nΠοτέ δεν ξέρεις πότε και από πού θα σου εμφανισθεί ο έρως…\nΌχι δεν είναι σκηνή από σύγχρονο ερωτικό μυθιστόρημα, αλλά από μια ερυθρόμορφη λήκυθο από τερακότα, από την Απουλία της Μεγάλης Ελλάδος (Ιταλίας), του 350-300 π.Χ. Έχει ύψος 19,5 εκατ.\n«Ανήκει» σε ολλανδική ιδιωτική συλλογή. Αποκτήθηκε στην Ολλανδία στις αρχές της δεκαετίας του 1990…\nΕκτιμάται 2.500 δολλ.\nΒγαίνει σε δημοπρασία σε λίγο από την Jasper 52 και – κρίμα! – κανείς δεν θα μάθει πια τι εξέλιξη είχε ο απροσδόκητος έρως για το ζευγάρι…\nΠροηγούμενο άρθρο«Πατριωτικά» δολώματα: Ξεθώριασαν κι αυτά… (KATAΠΛΗΚΤΙΚΗ ΑΝΑΛΥΣΗ!)\nΕπόμενο άρθροΡωσία: Έκπτωση 10% για αγορά καλάσνικοφ…με την επίδειξη δημοσιογραφικής ταυτότητας


Inalan: Οπτικές ίνες 100mbps στην Ελλάδα - GameWorld.gr\nInalan: Οπτικές ίνες 100mbps στην Ελλάδα\n02 Aug 2016 16:30\t- 02 Aug 2016 17:57\t#185702 by Manos\nManos created the topic: Inalan: Οπτικές ίνες 100mbps στην Ελλάδα\nΜία νέα εταιρεία παροχής Internet έρχεται να αλλάξει τα δεδομένα στη χώρα μας.\nΗ Inalan, την οποία μπορείτε να βρείτε στο Inalan.gr, έχει ξεκινήσει την κατασκευή δικτύου οπτικών ινών, με στόχο να παρέχει γρήγορο Internet. Οι οπτικές ίνες παρέχονται από τις υπάρχουσες εταιρείες σε πολύ εξειδικευμένους πελάτες και με κόστος εγκατάστασης κάτι χιλιάδες ευρώ. Η Inalan επεκτείνει το δίκτυό της χρεώνοντας ουσιαστικά κάθε γραμμή με μόλις 27 ευρώ το μήνα.\nΟι ταχύτητες που παρέχει η Inalan ανέρχονται ανέρχονται στα 100Mbps, κοινώς 100Mbps download και 100mbps upload! Η χρέωση για την υπηρεσία αυτή είναι όπως προαναφέραμε 27 ευρώ το μήνα.\nΑν θέλετε επιπλέον και σταθερό τηλέφωνο, τότε απλά μεταφέρετε την ήδη υπάρχουσα γραμμή σας ή ζητάτε νέα τηλεφωνική γραμμή με επιπλέον χρέωση +2 ευρώ (σύνολο 29 ευρώ/μήνα). Όσοι επιθυμείτε επιπλέον Internet TV τότε η χρέωση ανεβαίνει στα 33 ευρώ το μήνα. Οι τιμές είναι εξαιρετικά ανταγωνιστικές, αφού ελάχιστες εταιρείες στην Ελλάδα δίνουν προσφορά VDSL κοντά στα 30-33 ευρώ.\nΣτον αντίποδα, όσοι χρησιμοποιείτε πολύ το σταθερό σας τηλέφωνο και επιθυμείτε δωρεάν πακέτα ομιλίας εκεί ίσως χρειαστεί να κάνετε οικονομία στην ομιλία σας και να χρησιμοποιήσετε περισσότερο το κινητό. Προς το παρόν στις διαθέσιμες προσφορές σταθερού δεν συμπεριλαμβάνονται κάποιες δωρεάν ώρες κλήσεων.\nΜέχρι στιγμής υποστηρίζονται οι περιοχές: Μεταμόρφωση, Λυκόβρυση, Γαλάτσι και η Ν. Ιωνία στο μεγαλύτερο μέρος της, καθώς μέσα στις επόμενες εβδομάδες θα έχει ολοκληρωθεί η εγκατάσταση δικτύου και στη συγκεκριμένη περιοχή.\nΜετά από τηλεφωνική επικοινωνία με το εμπορικό τμήμα της εταιρείας, μας γνωστοποιήθηκε ότι θα υπάρξει επέκταση αρχικά στα Βόρεια Προάστια και μελλοντικά με βάση την ζήτηση, εντός του 2017 θα συνεχιστεί η επέκταση στο κέντρο της Αθήνας και τα Νότια Προάστια. Συγκεκριμένες ημερομηνίες δεν υπάρχουν.\nΦυσικά η μελλοντική υποστήριξη θα εξαρτηθεί από το ενδιαφέρον του κοινού. Όσοι ενδιαφέρεστε για την συγκεκριμένη υπηρεσία μπορείτε να απευθυνθείτε στο Inalan.gr και στο 215-2152255. Κατ' επέκταση, όσο περισσότεροι εκδηλώσουν ενδιαφέρον τόσο ταχύτερα θα επεκταθεί το δίκτυο της εταιρείας.\nLast Edit: 02 Aug 2016 17:57 by Manos.\n02 Aug 2016 19:22\t#185707 by Sotiris\nSotiris replied the topic: Inalan: Οπτικές ίνες 100mbps στην Ελλάδα\nΤα 100mbps Download και Upload τα βλέπαμε μόνο στο εξωτερικό. Καιρός ήταν να τα δούμε και στην χώρα μας.\nΓια 27€ σε αυτές τις ταχύτητες είναι απλά τζάμπα! Το μόνο που με χαλάει είναι ότι η εγκατάσταση θέλει 2 με 3 μισθούς, ίσως και παραπάνω + το ότι δεν υπάρχει διαθεσιμότητα προς Θεσσαλονίκη μεριά.\nΠοιος ξέρει ίσως σε κάνα χρόνο μπορεί να γίνει κάτι.\n02 Aug 2016 21:49\t#185714 by Asxetoss\nAsxetoss replied the topic: Inalan: Οπτικές ίνες 100mbps στην Ελλάδα\nΝομίζω ακόμα ειμαστε μακριά για να το δούμε στα σπίτια μας ,ακόμα και στην Αθήνα . Γενικά και στην επαρχία αν πληρώσεις μπορούν να σου φέρουν οπτική ίνα ,και όταν λέμε πληρώσεις μιλάμε για πολλές χιλιάδες ευρώ. Πιστεύω η εταιρία στοχεύει σε μεγάλες επιχειρήσεις - εταιρίες που χρειάζονται το κάλο δίκτυο αρχικά ,από εκεί και πέρα για τα απλά σπίτια αν είστε τυχεροί και βρίσκεστε στην περιοχή κάλυψης τότε είναι πολύ καλή τιμή .


Κρήτη: Παραδόθηκε ο 44χρονος δράστης της δολοφονίας στο Μυλοπόταμο - Newshub.gr\nΚρήτη: Παραδόθηκε ο 44χρονος δράστης της δολοφονίας στο Μυλοπόταμο\n13 Ιουνίου 2022 - 11:59\nΠαραδόθηκε στην αστυνομία ο ο 44χρονος δράστης της δολοφονίας του 22χρονου στον Μυλοπόταμο Ρεθύμνου.\nΟ άνδρας προσήλθε λίγο μετά τις 11 το πρωί της Δευτέρας 13 Ιουνίου, στην Υποδιεύθυνση Ασφαλείας, συνοδευόμενος από έναν εκ των δυο συνηγόρων του και έθεσε τον εαυτό του στη διάθεση των αστυνομικών και δικαστικών αρχών. Ο 44χρονος ομολόγησε την πράξη του και μάλιστα παρέδωσε το όπλο της δολοφονίας. Αυτή τη στιγμή κρατείται από ισχυρότατες αστυνομικές δυνάμεις στο Ρέθυμνο, ενώ αναμένεται μετά την προανάκριση να οδηγηθεί στον εισαγγελέα.\nΟι αστυνομικοί αναζητούσαν από χθες τον 44χρονο δολοφόνο. Το έγκλημα έγινε την ώρα που ο 22χρονος βρισκόταν έξω από το σπίτι της αδερφής του. Τότε ο 44χρονος έφτασε με ένα φορτηγό. Κατέβηκε από αυτό και πυροβόλησε τέσσερις φορές εναντίον του θύματός του, ενώ στη συνέχεια τράπηκε σε φυγή. Στο σημείο της δολοφονίας έχουν εντοπιστεί κάλυκες των 32mm.


Ενδοοικογενειακή βία & το προφίλ του άντρα που κακοποιεί – Postmodern\nHomepage»Εγκλημα και media»Ενδοοικογενειακή βία & το προφίλ του άντρα που κακοποιεί\nBy Αγγελική Καρδαρά on December 7, 2020 / 2 Comments\nΣυνέντευξη με τον ψυχολόγο, ψυχαναλυτικό-ψυχοθεραπευτή και διδάκτορα Θεόδωρο Παπαγαθονίκου.\n«Μπορεί να μεγαλώνεις, αλλά το πληγωμένο παιδί μέσα σου παραμένει μικρό και πληγωμένο. Πρέπει να φροντίσεις αυτό το μικρό παιδί. Αν το αφήσεις έτσι, θα μολύνει τις φιλίες σου, τις ερωτικές σου σχέσεις και οτιδήποτε κάνεις. Και κυρίως θα υποφέρουν πολλοί εξαιτίας του. Πρέπει να τακτοποιήσεις αυτό το παιδί, φίλε μου, πρέπει να το τακτοποιήσεις»…\nΜε αυτά τα λόγια ένας εξαιρετικά βίαιος ασθενής σε ψυχιατρείο ασφαλείας της Βρετανίας περιέγραψε το πώς μπορεί να σταματήσει ο κύκλος της βίας. Όπως τονίζει, για τους άντρες που ασκούν ενδοοικογενειακή βία, στη συνέντευξη που μου παραχώρησε για το postmodern ο Δρ Θεόδωρος Παπαγαθονίκου (ΒSc, MA, PhD), ψυχολόγος, ψυχαναλυτικός-ψυχοθεραπευτής, ο οποίος κατέγραψε αυτήν τη συγκλονιστική μαρτυρία στο πλαίσιο των σημαντικών ερευνών που διεξάγει, «Πρέπει λοιπόν να προσπαθήσουν να επουλώσουν το δικό τους τραύμα, καθώς η βία μολύνει και καταστρέφει τις σχέσεις τους, πληγώνοντας άλλους ανθρώπους».\nΑναμφίβολα, το φαινόμενο της ενδοοικογενειακής βίας είναι πολυσύνθετο και πολυδιάστατο. Τονίζουμε σε πολλά άρθρα την ανάγκη ολιστικής προσέγγισής του και τη μεγάλη κοινωνική χρησιμότητα εξειδικευμένων, επιστημονικών προγραμμάτων για την αντιμετώπιση των κακοποιητικών συμπεριφορών από τα άτομα που επιθυμούν να λάβουν επιστημονική βοήθεια, προκειμένου να αντιμετωπίσουν τις βίαιες εκρήξεις τους και να τροποποιήσουν τη συμπεριφορά τους με τις πολύ σοβαρές συνέπειες που έχει η εν λόγω συμπεριφορά για την οικογένειά τους.\nΕπίσης, ως προς τις πολύ σημαντικές εκστρατείες ενημέρωσης, όπως επισημαίνει και ο Δρ Θεόδωρος Παπαγαθονίκου, με την πολύτιμη επιστημονική συμβολή του οποίου εμβαθύνουμε σήμερα στο φαινόμενο της ενδοοικογενειακής βίας και αναδεικνύουμε καίριες πτυχές και διαστάσεις του εστιάζοντας το ερευνητικό μας ενδιαφέρον στα στοιχεία που συνθέτουν το ψυχο-εγκληματικό προφίλ του άντρα που κακοποιεί τη σύζυγο/ σύντροφο/ πρώην σύζυγο, σύντροφο, «θα ήταν ιδιαίτερα βοηθητικό να απευθύνονται οι εκστρατείες ενημέρωσης και στους δράστες της ενδοοικογενειακής βίας, ιδιαίτερα στις ολέθριες συνέπειες που έχει η κακοποίηση στον ψυχισμό ενός ατόμου. Δεν πιστεύω ότι οι εκστρατείες αυτές μπορούν να περιορίσουν άμεσα τη βία, ωστόσο μπορούν να ευαισθητοποιήσουν τα άτομα που υιοθετούν κακοποιητικές συμπεριφορές κινητοποιώντας τους να αναζητήσουν ψυχολογική υποστήριξη και βοήθεια».\nΘα ήθελα να ολοκληρώσω τη σύντομη εισαγωγή με το μήνυμα του Crime & Media Lab, στο οποίο είμαι Επιστημονικά Υπεύθυνη, του Κέντρου Μελέτης του Εγκλήματος, για την εξάλειψη της βίας κατά των γυναικών (Το μήνυμα του Crime & Μedia Lab του Κέντρου Μελέτης του Εγκλήματος για την εξάλειψη της βίας κατά των γυναικών:Βίντεο | Καρδαρά Αγγελική (wordpress.com) & Το μήνυμα του Crime & Μedia Lab του ΚΕ.Μ.Ε. για την εξάλειψη της βίας κατά των γυναικών – YouTube) και να τονίσω ότι θα συνεχίσουμε τη διερεύνηση του θέματος και την ενημέρωση του κοινού, με στόχο μας την αφύπνιση και την ευαισθητοποίηση για το πολύ σοβαρό φαινόμενο της ενδοοικογενειακής βίας που δεν πρέπει να αφήσει τα ενεργά μέλη της κοινωνίας αδιάφορα και απαθή, αλλά οφείλουμε να το προσεγγίσουμε με κοινωνική ευαισθησία και ουσιαστικό ενδιαφέρον.\nΚύριε Παπαγαθονίκου, βάσει της ερευνητικής σας εμπειρίας, ποια είναι τα χαρακτηριστικά του άντρα που ασκεί ενδοοικογενειακή βία; Πώς θα σκιαγραφούσατε το ψυχο-εγκληματικό προφίλ του;\nΤο φαινόμενο της ενδοοικογενειακής βίας είναι μία πολύ παλιά συμπεριφορά, αλλά ένα σχετικά νέο έγκλημα, το οποίο, δυστυχώς, βρίσκεται ξανά σε άνθιση στη χώρα μας. Η ενδοοικογενειακή βία αποτελεί ένα ετερογενές φαινόμενο, οι διαβαθμίσεις του οποίου έχουν να κάνουν κυρίως με την προσωπικότητα του δράστη. Αυτό σημαίνει ότι υπάρχουν σημαντικές διαφορές αναφορικά με τη δομή της προσωπικότητας των αντρών που επιδίδονται σε πράξεις βίας εντός του οικογενειακού πλαισίου. Συνεπώς, θα προσπαθήσω να παρουσιάσω ορισμένα κοινά παθολογικά χαρακτηριστικά που συναντούμε σε όλους τους άντρες που ασκούν οικογενειακή βία.\nΤο βασικότερο χαρακτηριστικό των ανδρών αυτών είναι η ανασφάλεια, σε συνδυασμό με πολύ χαμηλή αυτοπεποίθηση και έντονα συμπλέγματα κατωτερότητας. Οι άντρες αυτοί παρουσιάζουν μία κατακερματισμένη αίσθηση του εαυτού τους. Εν ολίγοις, βαθιά μέσα τους πιστεύουν ότι δεν αξίζουν απολύτως τίποτε. Εξωτερικά, πολλές φορές παρουσιάζουν μία εντελώς διαφορετική εικόνα: μία εικόνα ψεύτο-αυτοπεποίθησης, ψεύτο-σιγουριάς και ψεύτο – ασφάλειας. Είναι συνήθως δύσκολο για μία γυναίκα να κοιτάξει πίσω από αυτόν τον ναρκισσιστικό μανδύα, κάτω από τον οποίο όμως βρίσκεται ένα έντονο αίσθημα αναξιότητας το οποίο και προσπαθεί ο άντρας να καμουφλάρει.\nΗ εσωτερική τους ανασφάλεια, κατωτερότητα και έλλειψη αυτοπεποίθησης συνδέεται με ένα πολύ σημαντικό χαρακτηριστικό των αντρών αυτών που εμείς ονομάζουμε «ναρκισσιστική ευαλωτότητα». Ένα ναρκισσιστικά ευάλωτο άτομο νιώθει συνέχεια απειλή, ταπείνωση και φόβο. Η πράξη βίας στις περιπτώσεις αυτές είναι μία προσπάθεια του δράστη να εξαλείψει κάθε είδους απειλή και έτσι να επιφέρει ένα είδος ψυχολογικής ομοιόστασης. Η βία, ωστόσο, αφορά κυρίως την προστασία του ψυχολογικού τους εαυτού. Φυσικά, πρόκειται για ένα υποκειμενικό βίωμα απειλής και δεν έχει σχεδόν ποτέ σχέση με κάποια εξωτερική και πραγματική απειλή. Τα άτομα αυτά δεν έχουν μία ασφαλή και στέρεη εικόνα του εαυτού τους στην οποία μπορεί να ανατρέξουν όταν βρίσκονται σε συνθήκες άγχους ή πίεσης.\nΑντιθέτως, οι κακοποιητικοί αυτοί άντρες είναι βαθύτατα εξαρτημένοι από τις συντρόφους τους. Η εξάρτηση αυτή γεννά μέσα τους μία έντονη δυσφορία καθώς φοβούνται ότι μπορεί να χάσουν το σημαντικό για αυτούς πρόσωπο. Εδώ, η σωματική, σεξουαλική ή συναισθηματική βία είναι πρωτίστως μία πράξη ελέγχου, όπου ο κακοποιητικός άντρας προσπαθεί να ελέγξει τον φόβο και τα συναισθήματα εξάρτησης του μέσα από τον έλεγχο των άλλων ο οποίος επιτυγχάνεται μέσα από πράξεις βίας. Είναι επίσης ένας είδος θριάμβου απέναντι στα συναισθήματα εξάρτησης απέναντί στους άλλους.\nΔύο επιπρόσθετα χαρακτηριστικά των ανδρών που ασκούν ενδοοικογενειακή βία και τα οποία συνδέονται συχνά, είναι η αδυναμία ελέγχου των παρορμήσεων τους και η χαμηλή αντοχή τους στις ματαιώσεις της ζωής. Δεν μπορούν να ελέγξουν τα συναισθήματα τους και για αυτόν τον λόγο τις εκδραματίζουν: αντί να εκφράσουν δηλαδή τα συναισθήματα αυτά αντιδρούν με βία. Μην ξεχνάμε φυσικά ότι η ενδοοικογενειακή βία είναι κατά βάση ένας παρορμητικός τύπος εγκλήματος.\nΠοιοι είναι οι παράγοντες εκείνοι που ωθούν ένα άτομο στο να υιοθετεί κακοποιητικές συμπεριφορές μέσα στην οικογένειά του (με την ευρύτερη ασφαλώς μορφή της, που περιλαμβάνει και τα συντροφικά σχήματα) και από πού πηγάζει η αδυναμία διαχείρισης του θυμού του;\nΥπάρχουν αρκετοί παράγοντες που ωθούν ένα άτομο στο να ασκεί βία σε ενδοοικογενειακό πλαίσιο. Πολλοί από αυτούς σχετίζονται με διάφορες εκφάνσεις της ψυχοπαθολογίας ενός ατόμου και κυρίως με διαταραχές προσωπικότητας. Επί παραδείγματι, μία μεγάλη έρευνα σε 16.000 οικογένειες στην Βρετανία έδειξε ότι η ενδοοικογενειακή βία σχετιζόταν με αγχώδεις διαταραχές και με οριακά χαρακτηριστικά. Τα πιο σημαντικά από τα οριακά χαρακτηριστικά αυτά, όπως αναφέρθηκε και παραπάνω, είναι η αδυναμία ελέγχου παρορμήσεων και η χαμηλή αντοχή στη ματαίωση.\nΗ χαμηλή τους αυτοπεποίθηση και η έλλειψη εσωτερικής ασφάλειας τούς καθιστά εξαιρετικά ευάλωτους και εσωτερικά απροστάτευτους. Βρίσκονται συνεχώς κάτω από το καθεστώς απειλής και αισθάνονται ότι πρέπει να αμυνθούν. Ο θυμός είναι δευτερογενές συναίσθημα και συνήθως απόρροια της ψυχικής τους ευαλωτότητας. Θυμώνουμε κυρίως όταν αισθανόμαστε ευάλωτοι και ματαιωμένοι σε μία προσπάθεια να προστατευτούμε από μία απειλή ή ματαίωση. Τα άτομα που υιοθετούν κακοποιητική συμπεριφορά, ωστόσο, δεν νιώθουν απλώς θυμό, αλλά κυρίως οργή. Η οργή είναι ένα πρωτόγονο συναίσθημα πολύ πιο έντονο από τον θυμό. Λόγω της βρεφικής τους προσωπικότητας και της συναισθηματικής τους ανωριμότητας η οποία μπορεί να οφείλεται σε υποθάλπτουσες διαταραχές προσωπικότητας, τα άτομα αυτά αδυνατούν να «φιλοξενήσουν» μέσα τους επώδυνα συναισθήματα και πρέπει να αντιδράσουν σε αυτά σε μία προσπάθεια να τα ελέγξουν. Γι’ αυτό τον λόγο ονομάζουμε το είδος αυτό της βίας παρορμητική ή συναισθηματική – διότι έχει να κάνει με την κάλυψη συναισθηματικών αναγκών και την προστασία του ψυχολογικού εαυτού.\nΗ κακοποιητική τους συμπεριφορά πολλές φορές οφείλεται στην αδυναμία τους να ενσωματώσουν μέσα τους αμφιθυμικά συναισθήματα ως προς τα άτομα του οικογενειακού τους περιβάλλοντος. Αμφιθυμία είναι η ικανότητα να διατηρούμε αντίθετα συναισθήματα προς ένα πρόσωπο. Συνήθως, τα άτομα που αγαπάμε περισσότερο είναι και τα ίδια που μας προκαλούνε έντονο θυμό. Οι δράστες, ωστόσο, της οικογενειακής βίας λόγω της συναισθηματικής τους ανωριμότητας αδυνατούν να συγκεράσουν μέσα τους αυτά τα δύο συναισθήματα τα οποία κρατώνται χωριστά. Έτσι όταν θυμώνουν με ένα αγαπημένο πρόσωπο ξεχνούν ότι παράλληλα το αγαπούν και ότι είναι σημαντικό για αυτούς..\nΠοια είναι εκείνα τα στοιχεία που σε ψυχολογικό επίπεδο «κρατούν» τα θύματα ενδοοικογενειακής βίας στο κακοποιητικό περιβάλλον;\nΤο παράδοξο με τις περιπτώσεις οικογενειακής βίας είναι ότι σπανίως φτάνουν στη δικαιοσύνη καθιστώντας την οικογενειακή βία ένα «σιωπηλό έγκλημα». Τα στατιστικά όμως μας δείχνουν ότι πρόκειται για μία εξαιρετικά συχνή μορφή κακοποίησης, η οποία όμως σπανίως αντιμετωπίζεται ή καταγγέλλεται στις απαρχές της.\nΥπάρχουν σαφώς κοινωνικοί και πολλές φορές οικονομικοί λόγοι που κρατούν τα θύματα ενδοοικογενειακής βίας σε ένα κακοποιητικό περιβάλλον, ωστόσο θα εστιάσω περισσότερο στους ψυχολογικούς. Ένας από τους σημαντικότερους ψυχολογικούς παράγοντες που κρατούν έναν άνθρωπο σε ένα κακοποιητικό περιβάλλον είναι η ενοχή. Οι άνθρωποι που κακοποιούνται συστηματικά αισθάνονται ότι ευθύνονται οι ίδιοι για την κακοποίηση που βιώνουν. Η ενοχή αυτή είναι τις περισσότερες φορές ασυνείδητη, δεν καταλαβαίνει δηλαδή το θύμα γιατί νιώθει ένοχο. Η ενοχή αυτή αργότερα μετατρέπεται σε οργή προς τον ίδιο τον εαυτό του θύματος, εκφραζόμενη κυρίως μέσα από αυτοτραυματικές συμπεριφορές.\nΗ συναισθηματική εξάρτηση στο πλαίσιο μίας συμβιωτικής σχέσης με τον θύτη, είναι ένας εξίσου σημαντικός παράγοντας που κρατά έναν άνθρωπο σε ένα κακοποιητικό περιβάλλον. Ορισμένα από τα χαρακτηριστικά της συναισθηματικής εξάρτησης είναι ο τρόμος της εγκατάλειψης από τον σύντροφο, η ακραία αφοσίωση σε αυτόν και μία προφανής έλλειψη ενδιαφέροντος για τον εαυτό και τη ζωή τους. Έτσι, όταν το άγχος εγκατάλειψης είναι τόσο έντονο και η εξάρτηση τόσο ισχυρή, η κακοποίηση φαντάζει λιγότερο απειλητική από την εγκατάλειψη.\nΈνας ακόμη ισχυρός ψυχολογικός μηχανισμός που κρατά τα θύματα της βίας εγκλωβισμένα σε ένα κακοποιητικό περιβάλλον είναι η παθολογική προσκόλληση και τα θετικά συναισθήματα που αναπτύσσει το θύμα προς τον θύτη, ένα φαινόμενο που χαρακτηρίζουμε ως Σύνδρομο της Στοκχόλμης. Προκειμένου να αποφύγουν το έντονο άγχος και τον τρόμο που αισθάνονται από τον θύτη, το θύματα αρχίζουν να ταυτίζονται μαζοχιστικά μαζί του και έτσι να δικαιολογούν τις πράξεις τους ως φυσιολογικές. Στις περιπτώσεις αυτές τα θύματα της ενδοοικογειακής βίας έχουν μάθει να σχετίζονται με μαζοχιστικό τρόπο, μέσα από τον πόνο, την υποτίμηση και την ταπείνωση. Θα πρέπει βέβαια εδώ να επισημάνουμε ότι η μαζοχιστική αυτή ταύτιση έχει δευτερογενή οφέλη καθώς αποσυνδέεται το θύμα από το άγχος εγκατάλειψης και επιβίωσης που βιώνει.\nΟ δράστης της ενδοοικογενειακής βίας αντιλαμβάνεται το πρόβλημά του ή ενοχοποιεί άλλα πρόσωπα και καταστάσεις που βιώνει για τις βίαιες συμπεριφορές του;\nΘα έλεγα ότι αυτό εξαρτάται από τη δομή προσωπικότητας του δράστη και κυρίως από την παρουσία ή μη ναρκισσιστικών και ψυχοπαθητικών χαρακτηριστικών. Τέτοια χαρακτηριστικά είναι μεταξύ άλλων η έλλειψη τύψεων και ενοχής και η πλήρης απουσία ενσυναίσθησης. Σε αυτές τις περιπτώσεις ο δράστης της ενδοοικογενειακής βίας δεν αντιλαμβάνεται το πρόβλημα που υπάρχει. Αυτό συμβαίνει διότι η βία και η κακοποίηση που ασκεί είναι εγώ-συντονική: δεν του προκαλεί δηλαδή κανένα απολύτως άγχος και συνήθως φταίνε οι άλλοι που δεν υποτάχτηκαν πλήρως στη θέληση του και συνεπώς «πήραν αυτό που τους άξιζε».\nΥπάρχουν όμως και περιπτώσεις όπου ο δράστης αντιλαμβάνεται την επιθετική του συμπεριφορά, νιώθει άγχος και τύψεις για αυτή. Συνήθως, οι δράστες αυτοί απολογούνται και προσπαθούν να επανορθώσουν μετά από ένα ξέσπασμα βίας υποσχόμενοι ότι δεν πρόκειται να ξανά συμβεί. Σχεδόν πάντοτε όμως η κακοποίηση επαναλαμβάνεται, ακόμη και αν ο δράστης αντιλαμβάνεται το πρόβλημα, επειδή τα κίνητρα που οδηγούν σε αυτή τη συμπεριφορά είναι κυρίως ασυνείδητα και έτσι δεν μπορεί να τα κατανοήσει.\nΜπορεί να τροποποιήσει τη συμπεριφορά του και με ποιον τρόπο; Ποια είναι τα βήματα που πρέπει να ακολουθηθούν για να μιλήσουμε για μία ουσιαστική αλλαγή στη συμπεριφορά του, πέρα από τις όποιες υποσχέσεις μπορεί ο ίδιος να δίνει;\nΔυστυχώς, τις περισσότερες φορές είναι αδύνατον ο δράστης της ενδοοικογενειακής βίας να μπορέσει μόνος του να αλλάξει τη συμπεριφορά του. Όπως αναφέρθηκε παραπάνω, τα κίνητρα της επιθετικής και βίαιης συμπεριφοράς του είναι κατά βάση ασυνείδητα: δεν γνωρίζει τι τον ωθεί στην επιθετική συμπεριφορά. Έτσι, ακόμη κι αν συνειδητοποιήσει ότι υπάρχει πρόβλημα, νιώθει αδύναμος να βγει από αυτό τον φαύλο κύκλο κακοποίησης στον οποία αισθάνεται παγιδευμένος. Είναι καταναγκασμένος δηλαδή να επαναλαμβάνει την ίδια συμπεριφορά με την ελπίδα ότι κάποτε τα πράγματα θα αλλάξουν, αλλά δυστυχώς δεν αλλάζουν συνήθως ποτέ. Αυτό στην ψυχανάλυση το ονομάζουμε καταναγκασμό επανάληψης. Η ψυχοθεραπεία είναι ιδιαίτερα βοηθητική σε αυτές τις περιπτώσεις. Ένας έμπειρος ψυχοθεραπευτής μπορεί να βοηθήσει τον δράστη να κατανοήσει βιωματικά τα αίτια της κακοποιητικής του συμπεριφοράς σπάζοντας έτσι τον κύκλο της κακοποίησης.\nΠοιος είναι ο ρόλος που πρέπει να διαδραματίσει και η στάση που πρέπει να κρατήσει το φιλικό και συγγενικό περιβάλλον του δράστη ενδοοικογενειακής βίας;\nΘα ήταν βοηθητικό το ευρύτερο φιλικό περιβάλλον του δράστη της ενδοοικογενειακής βίας να διατηρήσει μία στάση ενθαρρυντική ως προς την θεραπευτική αντιμετώπιση του προβλήματος. Θα πρέπει δηλαδή να βοηθήσουν τον δράστη να συνειδητοποιήσει αρχικά σε γνωστικό επίπεδο ότι υπάρχει πρόβλημα και να τον ενθαρρύνουν να δει κάποιον ειδικό ψυχικής υγείας, καθώς πολλές φορές πίσω από την επιθετική συμπεριφορά βρίσκονται διαταραχές προσωπικότητας.\nΠιστεύετε ότι οι εκστρατείες ενημέρωσης, που κυρίως απευθύνονται στα θύματα ενδοοικογενειακής βίας, πρέπει να απευθύνονται και στα άτομα που υιοθετούν κακοποιητικές συμπεριφορές και υπό ποιο πρίσμα;\nΘα ήθελα αρχικά να πω ότι είναι ιδιαίτερα ελπιδοφόρο το ότι σήμερα υπάρχουν περισσότερες και πιο οργανωμένες εκστρατείες ενημέρωσης για τα θύματα της ενδοοικογενειακής βίας. Αυτό έχει ως αποτέλεσμα να έχει ευαισθητοποιηθεί αρκετός κόσμος αν και απέχουμε ακόμη αρκετά από το επίπεδο ενημέρωσης, επαγρύπνησης και εγρήγορσης που συναντάμε στις χώρες της Βορείου Ευρώπης.\nΠροσωπικά θεωρώ ότι θα ήταν ιδιαίτερα βοηθητικό να απευθύνονται οι εκστρατείες ενημέρωσης και στους δράστες της ενδοοικογενειακής βίας, ιδιαίτερα στις ολέθριες συνέπειες που έχει η κακοποίηση στον ψυχισμό ενός ατόμου. Δεν πιστεύω ότι οι εκστρατείες αυτές μπορούν να περιορίσουν άμεσα τη βία, ωστόσο μπορούν να ευαισθητοποιήσουν τα άτομα που υιοθετούν κακοποιητικές συμπεριφορές κινητοποιώντας τους να αναζητήσουν ψυχολογική υποστήριξη και βοήθεια.\nΠοιο είναι το δικό σας μήνυμα, μέσα από αυτήν τη συνέντευξη, στους άντρες που υιοθετούν βίαιες συμπεριφορές στην οικογένειά τους;\nΘα σας απαντήσω με τα λόγια που μου είπε πριν από μερικά χρόνια ένας εξαιρετικά βίαιος ασθενής σε ψυχιατρείο ασφαλείας της Βρετανίας περιέγραψε το πώς μπορεί να σταματήσει ο κύκλος της βίας:\nΠρέπει λοιπόν να προσπαθήσουν να επουλώσουν το δικό τους τραύμα καθώς η βία μολύνει και καταστρέφει τις σχέσεις τους, πληγώνοντας άλλους ανθρώπους.\nΒάσει της εμπειρίας σας από την Αγγλία, θεωρείτε ότι μπορούν να γίνουν και άλλα βήματα, τόσο σε επίπεδο επιστημονικών προγραμμάτων όσο και σε επίπεδο ενημέρωσης και ευαισθητοποίησης του ευρύτερου κοινωνικού συνόλου, για την αντιμετώπιση του πολύ σοβαρού φαινομένου της ενδοοικογενειακής βίας; Ποιες είναι οι δικές σας σκέψεις και προτάσεις;\nΘεωρώ ότι θα ήταν πολύ βοηθητικό να εστιάσουμε περισσότερο στην πρόληψη του φαινομένου. Φυσικά, το να εξαλείψουμε τελείως την ενδοοικογενειακή βία θα συνιστούσε ουτοπία. Θα μπορούσαν όμως να γίνουν περισσότερες εκστρατείες ενημέρωσης αναφορικά με τις συνέπειες της βίας στην ψυχική υγεία ενός ανθρώπου καθώς και σεμινάρια διαχείρισης ενδοοικογενειακών κρίσεων και ξεσπασμάτων βίας. Το σημαντικότερο όμως νομίζω ότι είναι η έγκαιρη ενημέρωση από πολύ νωρίς. Νομίζω ότι θα βοηθούσε πολύ να μπουν τέτοιου είδους μαθήματα ή σεμινάρια στα σχολεία, τα οποία θα ευαισθητοποιήσουν τα παιδιά ήδη από πολύ νεαρή ηλικία σχετικά με τις συνέπειες της κακοποιητικής συμπεριφοράς.\nΗ διδακτορική σας διατριβή, όπως διαβάζω στο βιογραφικό σας, είχε ως θέμα της τις ψυχοπαθητικές και σεξουαλικώς σαδιστικές προσωπικότητες σε νοσοκομεία και φυλακές υψίστης ασφαλείας της Μεγάλης Βρετανίας και μάλιστα εστιάσατε στους αναπτυξιακούς παράγοντες που συντελούν στην ανάπτυξη των διαταραχών αυτών. Πρόκειται αναμφίβολα για ένα πολύ ενδιαφέρον ζήτημα. Θα ήθελα κατ’ αρχάς να μας περιγράψετε την πολύ ιδιαίτερη αυτή ερευνητική σας εμπειρία, πώς εργαστήκατε και τι αποκομίσατε ως επιστήμονας;\nΦυσικά. Η έρευνα μου ήταν μικτής μεθοδολογίας και συμπεριλάμβανε ερωτηματολόγια, συμπεριφορές κλίμακες και ημι-δομημένες συνεντεύξεις. Ο στόχος, όπως πολύ σωστά αναφέρετε, ήταν η μελέτη των πρώιμων αναπτυξιακών παράγοντες που παίζουν σημαντικό ρόλο στην ανάπτυξη της ψυχοπάθειας και του σεξουαλικού σαδισμού.\nΈτσι, για αρκετά χρόνια ταξίδευα σε φυλακές και νοσοκομεία υψίστης ασφαλείας της Μεγάλης Βρετανίας συναντώντας ορισμένους από τους βιαιότερους ανθρώπους της χώρας. Όλοι είχαν καταδικαστεί για ειδεχθή εγκλήματα. Ήταν μία ανεκτίμητης αξίας, αλλά εξαιρετικά δύσκολη εμπειρία. Ακόμη θυμάμαι το άγχος και τον τρόμο πως ένιωσα όταν έσφιξα το χέρι ενός ασθενούς ο οποίος λίγο αργότερα μου αποκάλυψε ότι είχε καταδικαστεί για βιασμό και διπλή ανθρωποκτονία. Ήταν μία πολύ έντονη εμπειρία. Θυμάμαι επίσης τους παλμούς μου να ανεβαίνουν κάθε φορά που περνούσα τις πύλες εισόδου μιας φυλακής ή ενός ψυχιατρείου ασφαλείας. Ο φόβος και το άγχος σε τέτοιου είδους εργασία είναι κάτι που δεν μπορείς να αποφύγεις. Πρέπει να συμφιλιωθείς μαζί τους και να το χωρέσεις μέσα σου.\nΑυτό όμως που κυρίως αποκόμισα ως ψυχολόγος και ψυχαναλυτικός θεραπευτής ήταν η γνωριμία και κυρίως η κατανόηση ενός πολύ σκοτεινού μέρους της ανθρώπινης ύπαρξης. Πριν από κάθε συνέντευξη ενός ασθενούς ή τρόφιμου ένιωθα θυμό και αποστροφή για τα εγκλήματα που διέπραξε. Μαζί με την αποστροφή όμως ένιωθα και συμπόνια μετά το τέλος της συνέντευξης: συμπόνια για την τρομερή κακοποίηση που υπέστη ο ασθενής αυτός ως παιδί. Λαμβάνοντας υπ’ όψιν το πώς παρουσιάζουν τα μέσα μαζικής ενημέρωσης τους ανθρώπους αυτούς, πολλοί φαντασιωνόμαστε ότι πρόκειται για «τέρατα». Αυτό όμως που συνάντησα εγώ ήταν κάτι ανθρώπινο, πάρα πολύ ανθρώπινο.\nΠοια είναι τα κύρια πορίσματα της διατριβής σας;\nΤο αρχικό πόρισμα της έρευνας μου αφορά τη σχέση του σεξουαλικού σαδισμού και της ψυχοπάθειας. Ο σεξουαλικός σαδισμός παρουσίασε άμεση συσχέτιση με την ψυχοπάθεια και οι σεξουαλικώς σαδιστικοί συμμετέχοντες παρουσίασαν περισσότερα ψυχοπαθητικά χαρακτηριστικά από τους μη σαδιστές. Οι δύο αυτές όμως διαταραχές ακολουθούν διαφορετικά αναπτυξιακά μονοπάτια, τουλάχιστον στο δικό μου δείγμα.\nΤόσο οι σαδιστές όσο και οι ψυχοπαθείς συμμετέχοντες μου βίωσαν έντονη κακοποίηση και τραύμα στην πρώιμη παιδική τους ηλικία, συμπεριλαμβανομένης της παραμέλησης, της σωματικής, ψυχολογικής αλλά και σεξουαλικής κακοποίησης. Οι ψυχοπαθείς και σαδιστές είχαν πολύ περισσότερες και σοβαρότερες τραυματικές εμπειρίες από τους μη ψυχοπαθείς και μη σαδιστές συγκρατούμενους τους που καταδικάστηκαν για παρόμοια εγκλήματα. Η πρώιμη λοιπόν έκθεση σε σοβαρές τραυματικές εμπειρίες φαίνεται να σχετίζεται με την ανάπτυξη σαδισμού και ψυχοπάθειας.\nΟ πατέρας του ψυχοπαθούς είναι εξαιρετικά κακοποιητικός και βίαιος, ενώ η μητέρα είναι ψυχρή και απόμακρη αφήνοντας τον στο έλεος των σαδιστικών επιθέσεων του πατέρα του. Η σεξουαλική κακοποίηση φαίνεται να παίζει σημαντικό ρόλο στην ανάπτυξη του σεξουαλικού σαδισμού. Στο 90% των περιπτώσεων οι συμμετέχοντες ένιωσαν αβοήθητοι στο τραύμα και την κακοποίηση, καθώς δεν ήταν κανείς εκεί να τους βοηθήσει. Έτσι τόσο ο ψυχοπαθής όσο και ο σαδιστής θα πρέπει να τα καταφέρει μόνος, φορώντας έναν «ναρκισσιστικό εξωσκελετό» και έναν μανδύα ψευδο-αυτονομίας, αναπτύσσοντας έτσι μία αίσθηση ψευδοαυτονομίας. Ο σαδιστής ψυχοπαθής επιτίθεται στους άλλους, τους εξαπατά και τους βλάπτει σε μία προσπάθεια να αρνηθεί την αξία τους και πόσο πολύ τους έχει ανάγκη. Ο κόσμος του ψυχοπαθούς είναι εφιάλτης για εμάς και στον ίδιο βαθμό ο δικός μας κόσμος είναι εφιάλτης για τον ψυχοπαθή.\nΠοια είναι το επόμενα σχέδια σας σε ερευνητικό-επιστημονικό επίπεδο;\nΘα ήθελα να επεκτείνω την έρευνα μου στο κομμάτι των θεραπευτικών παρεμβάσεων σε ασθενείς με ψυχοπάθεια και σεξουαλικό σαδισμό καθώς και να μελετήσω τους αναπτυξιακούς προδρόμους της ψυχοπάθειας και του σαδισμού στους λεγόμενους «επιτυχημένους ψυχοπαθείς», σε αυτούς δηλαδή που δεν έχουν καταδικαστεί για εγκλήματα αλλά παρουσιάζουν τα ίδια χαρακτηριστικά προσωπικότητας.\nΚυριε Παπαγαθονίκου, σας ευχαριστώ θερμά και σας εύχομαι μία πολύ δημιουργική συνέχεια στο επιστημονικό σας έργο!\nΕγώ σας ευχαριστώ πολύ. Αντεύχομαι ό,τι καλύτερο.\nΦωτογραφία ανάρτησης: “Dale Hobb’s Ghost” by Pictoscribe – @flickr.\nPost tagged: Αγγελική Καρδαρά ενδοοικογενειακή βία Θεόδωρος Παπαγαθονίκου προφίλ άνδρα που κακοποιεί


Asx3t0s Τύπος: Play time feat. Papi & Pitsa... :)!\nΜια ενδιάμεση κατάσταση του στυλ: Γραπτά λόγια...\nThe story of my life... Καλά ίσως υπερέβαλα λίγο, αλλά όντως μου συμβαίνει αρκετά συχνά, και μάλιστα είναι κίντα εκνευριστικό...:P! (Ειδικά όταν ο άλλος είναι σκράπας επί του θέματος, ενώ εσύ θα μπορούσες να έχεις kai διδακτορικό, αν υπήρχε...:)!\nMaltesers, ανανά και carib!\nΤο Η/Υ μου...Τι άλλο; Οκ πέρα από την πλάκα, θα ήθελα να κουβαλάω το... nvm... θα μείνω στο πρώτο...:P :P :P!\n5) Ποιο είναι το αγαπημένο στέκι στην πόλη όπου κατοικείς τις περισσότερες μέρες του χρόνου;\nΣύστημα... Δατ γουόζ του ίζι...\nYour argument is invalid...!\n7) Τι σημαίνουν τα ψευδώνυμα; είτε αυτά που σου έβγαλαν είτε αυτά που έβγαλες είτε γενικά\nΨευδώνυμα, means a lot... Κατά καιρούς, μου έβγαλαν πολλά nicks και σχεδόν όλα με επηρέασαν, κυρίως θετικά... Ψευδώνυμο σημαίνει είτε οικειότητα είτε ανωνυμία... είτε κάτι που μου ξέφυγε τώρα.\n8) Εάν είχες την απόλυτη ελευθερία θα προτιμούσες να καθίσεις στο σπίτι σου, μόνος-η με όλες τις ανέσεις σου ή να τη βγάλεις στο δρόμο ψάχνοντας για το τυχαίο;\nΔε ξέρω. Δε θα ήθελα να είχα την απόλυτη ελευθερία. Ή έτσι νομίζω τουλάχιστον.\nΒουνό with a bite...Γιατί δε μου αρέσει η θάλασσα...:) ή αλλιώς προτιμώ τα δέντρα, τη φύση, τη δροσούλα, το κρύο, τη σκόνη, τη μπίχλα, το διαφορετικό, το άγνωστο, την περιπέτεια... οκ! και άλλα πολλά και διάφορα... και άλλα τόσα "γιατί... δε μου αρέσει η θάλασσα"\n10) Εγώ ή εμείς; (παρε το όπως θέλεις)\nΕμείς για εμάς...(εγώ) :)\nThe Butter of Lies 28 Μαρτίου 2012 - 2:50 π.μ.\nνα με καλέσεις σε αυτό το σπίτι :D\nαν όχι, μπορώ και να εισβάλω, νόου προμπ -.-\nEuzonas 28 Μαρτίου 2012 - 12:22 μ.μ.\nΣκιάθηρη νεφέλη. 29 Μαρτίου 2012 - 12:20 π.μ.\nΑνωνυμία το ψευδώνυμο; Θα ήθελα πραγματικά να ξέρω αν εννοείς κάτι εκτός του προφανούς ότι δε σε φωνάζουν με το βαφτιστικό σου !\nΕγώ πάντως στο "σπίτι σου" δε θα μπορέσω να έρθω λόγω καριμπ αλλά ευχαρίστως να σε βρω στο σύστημα :-P\nΕυχαριστώ που με "έβαλες" στο παιχνίδι :-)\nEuzonas 29 Μαρτίου 2012 - 12:45 π.μ.\nΑυτή η έννοια του "ψευδώνυμου" πάει στα nicks στο internet κατά κύριο λόγο...\nIf you know what i meaan! :)\nΑλλά μάλλον δε γινόταν λόγος για αυτού του είδους τα ψευδώνυμα (τα ψευδοψευδώνυμα), οπότε κακώς τα ανέφερα... :P X'D\nYou are welcome... !


Σκάρλετ Γιόχανσον: 10 εκπληκτικές ερμηνείες της που έχουν υποτιμηθεί - Monopoli.gr\nΣκάρλετ Γιόχανσον: 10 εκπληκτικές ερμηνείες της που έχουν υποτιμηθεί\nΗ Σκάρλετ Γιόχανσον ξεκίνησε την κινηματογραφική της καριέρα πολύ νωρίς. Στην ηλικία των 10 ετών έκανε το κινηματογραφικό της ντεμπούτο στην ταινία του 1994, «Ζητούνται γονείς». Έκτοτε έχει πρωταγωνιστήσει σε πλήθος ταινιών. Έγινε ευρέως γνωστή με τους ρόλους της στις ταινίες «Ο Γητευτής των Αλόγων» και «Φαντάσματα Εφηβείας». Έχει κερδίσει ένα βραβείο Tony και ένα βραβείο από τη Βρετανική Ακαδημία Κινηματογράφου (BAFTA), ενώ έχει λάβει υποψηφιότητες για δύο βραβεία Όσκαρ και 5 Χρυσές Σφαίρες. Είναι η πιο ακριβοπληρωμένη ηθοποιός από το 2018.\nΩστόσο, δεν είναι λίγες οι φορές που το κοινό έχει υποτιμήσει το υποκριτικό ταλέντο της, λόγω της εξωτερικής της εμφάνισης. Με αφορμή, λοιπόν, τα 36α γενέθλια της αγαπημένου ηθοποιού, συγκεντρώνουμε 10 ρόλους της που η ίδια ερμήνευσε εκπληκτικά, αλλά δεν κέρδισε την αναγνώριση που της άξιζε από το κοινό.\n1. Charlotte στο Lost in Translation (2003)\nΟ ρόλος της Γιόχανσον στην κωμική – δραματική ταινία «Χαμένοι στη Μετάφραση» (Lost in Translation), της Σοφία Κόπολα, της χάρισε το πρώτο βραβείο BAFTA. Η ταινία περιστρέφεται γύρω από έναν μεσήλικα ηθοποιό, τον Μπομπ (Μπιλ Μάρεϊ) και μια νεαρή κοπέλα που αποφοίτησε πρόσφατα από τον πανεπιστήμιο, την Σαρλότ (Σκάρλετ Γιόχανσον). Βρίσκονται για διαφορετικούς λόγους στην Ιαπωνία και μεταξύ τους αναπτύσσεται συμπάθεια μετά από μια τυχαία συνάντηση σε ένα ξενοδοχείο του Τόκιο. Αν ο θεατής «ξεπεράσει» την εικόνα της Σκάρλετ, αμέσως συγκινείται από την ερμηνεία της.\n2. Griet στο Girl with a Pearl Earring (2003)\nΗ ηθοποιός ερμήνευσε την υπηρέτρια του Ολλανδού ζωγράφου Γιοχάνες Βερμέερ, στη δραματική ταινία «Το Κορίτσι Με Το Μαργαριταρένιο Σκουλαρίκι» (Girl with a Pearl Earring). Πρόκειται για μια ενδιαφέρουσα ταινία εποχής, βασισμένη στο ομώνυμο μυθιστόρημα του Tracy Chevalier. Η συγκλονιστική ερμηνεία της Γιόχανσον είναι ένας από τους λόγους που αξίζει να δείτε αυτήν την ταινία. Η ηθοποιός έλαβε μία ακόμη υποψηφιότητα για βραβείο BAFTA και μία υποψηφιότητα για Χρυσή Σφαίρα.\n3. Nola Rice στο Match Point (2005)\nΓια την ερμηνεία της στο βρετανικό ψυχολογικό θρίλερ «Match Point», η Γιόχανσον έλαβε μια υποψηφιότητα για Χρυσή Σφαίρα. Ως Nola Rice, συνάπτει παράνομη σχέση με τον σύζυγο της αδελφής του αρραβωνιαστικού της. Λόγω της φύσης του ρόλου, πολλοί στέκονται στην εμφάνιση της ηθοποιού και όχι στην ερμηνεία της, η οποία εντείνει την αγωνιώδη ατμόσφαιρα της ταινίας.\n4. Olivia Wenscombe στο The Prestige (2006)\nΣτο θρίλερ επιστημονικής φαντασίας «The Prestige», η ηθοποιός υποδύεται τη βοηθό του μάγου Robert «The Great Danton» Angier και μετέπειτα ερωμένη του χειρότερου εχθρού του. Παρά την υπέροχη ερμηνεία της, το κοινό μπορεί να υποτιμάει την ηθοποιό, λόγω της φύσης του ρόλου της.\n5. Kay Lake στο The Black Dahlia (2006)\nΗ Γιόχανσον είχε τον κλισέ ρόλο της γυναίκας ανάμεσα στους δύο πρωταγωνιστές, στο θρίλερ «Η Μαύρη Ντάλια» (The Black Dahlia), με αποτέλεσμα οι θεατές να την παρατηρούν μόνο για την ωραία της εμφάνιση. Η ταινία δεν είχε μεγάλη εμπορική επιτυχία. Μάλιστα, πολλοί είναι εκείνοι που δεν θυμούνται τη συμμετοχή της ηθοποιού σε αυτήν την ταινία, παρά την υποκριτική της ικανότητα.\n6. Mary Boleyn στο The Other Boleyn Girl (2008)\nΟ ρόλος της Γιόχανσον ως ερωμένη του βασιλιά Ερρίκου του 8ου, στο ρομαντικό δράμα εποχής «Η Άλλη Ερωμένη του Βασιλιά» (The Other Boleyn Girl), μάλλον δεν αναγνωρίζεται από το κοινό ως ένας σπουδαίος ρόλος της καριέρας της. Η ηθοποιός φαίνεται να έκανε περισσότερη εντύπωση για το σεξαπίλ της. Παρ’ όλα αυτά, ακόμη και εδώ, η Σκάρλετ Γιόχανσον αναδεικνύει το υποκριτικό της ταλέντο.\n7. Cristina στο Vicky Cristina Barcelona (2008)\nΜαζί με τους Χαβιέ Μπαρδέμ και Πενέλοπε Κρουζ, η Γιόχανσον πρωταγωνιστεί ως Cristina, στη ρομαντική κομεντί «Vicky Cristina Barcelona». Παρά την καλή ερμηνεία της, η ηθοποιός δεν έχει κερδίσει μεγάλη αναγνώριση για αυτήν την ταινία.\n8. Anna στο He’s Just Not That Into You (2009)\nΣτη ρομαντική κομεντί «Απλώς δεν σε γουστάρει» (He’s Just Not That Into You) η Γιόχανσον συμπρωταγωνιστεί με μεγάλα αστέρια του Χόλιγουντ. Η ταινία αφηγείται παράλληλες ερωτικές ιστορίες, οι οποίες συνδέονται μεταξύ τους. Και εδώ είναι εύκολο να προσπεράσει κανείς την ερμηνεία της ηθοποιού, δίνοντας περισσότερη σημασία στην εμφάνισή της.\n9. Natasha Romanoff / Black Widow στο Iron Man 2 (2010)\nΣτην ταινία με υπερήρωες «Iron Man 2» η Γιόχανσον ερμήνευσε τη Μαύρη Χήρα. Συνέχισε να παίζει τον ρόλο στη σειρά ταινιών «Avengers» και στη σειρά ταινιών «Captain America». Παίζοντας τον ρόλο μιας γυναίκας υπερήρωα, η ηθοποιός έχει δεχτεί αρκετές σεξιστικές ερωτήσεις από δημοσιογράφους. Χαρακτηριστική ήταν μια ερώτηση δημοσιογράφου σε πάνελ ηθοποιών για την πρώτη ταινία «Avengers». Η δημοσιογράφος ρώτησε την ηθοποιό τι έκανε για να μείνει σε φόρμα για τον ρόλο, με αποτέλεσμα η Γιόχανσον να εκνευριστεί και να ειρωνευτεί τη δημοσιογράφο.\n10. Lucy Miller στο «Lucy» (2014)\nΗ Γιόχανσον στην ταινία επιστημονικής φαντασίας «Lucy» ερμήνευσε τον ομώνυμο πρωταγωνιστικό ρόλο. Πολλοί θεατές αντί να εστιάζουν στην καταπληκτική ερμηνεία της ηθοποιού και την πλοκή της ταινίας, έδιναν περισσότερη προσοχή στην εξωτερική εμφάνιση της Γιόχανσον. Η ταινία έλαβε κυρίως θετικές κριτικές.\nTAGS: top10γενέθλιαηθοποιόςιστορίεςπρόσωπασινεμάΣκάρλετ Γιόχανσον


Παξοί Πλοία και Ferries: Ταξιδιωτικός Οδηγός - Περιοχές\nΠΑΞΟΙ > ΠΕΡΙΟΧΕΣ\nΟ γραφικός οικισμός του Γάιου είναι κτισμένος στο χείλος ενός κλειστού και ασφαλούς κόλπου. Η πυκνή βλάστηση, τα βαθυγάλαζα νερά του Ιονίου και η παραδοσιακή αρχιτεκτονική του χωριού, το κάνει να μοιάζει με ζωγραφιά.\nΣτην είσοδο του λιμανιού του Γάϊου, θα δείτε τα δυο καταπράσινα νησάκια της Παναγιάς και του Αγίου Νικολάου, που παρέχουν φυσική προστασία και σχηματίζουν ένα εντυπωσιακό φιορδ, μέσα από το οποίο περνάνε τα καΐκια για να αράξουν στην προβλήτα.\nΤο γραφικό χωριό Λόγγος είναι κτισμένο στο μυχό ενός μικρού κόλπου που απέχει περίπου 5,5χλμ απο το Γάιο και βρίσκεται στην ανατολική ακτή του Νησιού. Χαρακτηρίζεται από τις κατάφυτες από πεύκα και ελιές εκτάσεις. Ο οικισμός με την παραδοσιακή αρχιτεκτονική γοητεύει τους επισκέπτες της περιοχής.\nΟι Αντίπαξοι είναι ένα μικρό νησάκι περίπου 3 ν.μ από τους Παξούς και εριθμεί περίπου 150 κατοίκους. Χαρακτηριστικό της περιοχής είναι οι αμπελώνες του, που εκτείνονται σε ολόκληρο το νησί (για τον λόγο αυτό και οι 150 κάτοικοι του ασχολούνται με την γεωργία) και οι απίθανες παραλίες του. Το απέραντο γαλάζιο που θα συναντήσετε στους Αντίπαξους σε συνδιασμό με τις παρθένες παραλίες του θα σας ταξιδέψουν σε ένα φανταστικό τοπίο όμοιο του παραδείσου.


ΑΠΟΛΛΩΝ: Η πιο νεανική ομάδα στην Α' ΕΠΣΑ! - ΑΠΟΛΛΩΝ ΧΑΛΑΝΔΡΙΟΥ\nΣε ένα πάρα πολύ δύσκολο πρωτάθλημα, δεν έχουμε κανένα πρόβλημα να εμπιστευτούμε παιδιά από την ακαδημία μας. Μία απολύτως συνειδητή επιλογή, αυτή είναι άλλωστε η φιλοσοφία μας, με αυτήν έχουμε φτάσει ως εδώ και για κανένα λόγο δεν σκοπεύουμε να την αλλάξουμε.\nΑΟ Χαϊδαρίου 22,38\nΑφοβος Σεπολίων 22,43\nΗφαιστος Περιστερίου 22,43\nΓΣ Ηλιούπολης 22,71\nΑΟ Μελισσίων 22,92\nΑγιαξ Ταύρου 23,15\nΑΣ Σουρμένων 23,36\nΠΑΟ Ρουφ 23,43\nΕνωση Βοτανικού 23,67\nΓΣ Καισαριανής 23,86\nΔάφνη Π. Φαλήρου 24,00\nΑγ. Ελεούσα 24,21\nΑρης Πετρούπολης 24,43\nΟΦ Χολαργού 24,43\nΑγία Παρασκευή 24,50\nΠΑΟ Καματερού 24,50\nΑστέρας 2004 25,14\nΕλπίδα Αγ. Αναργύρων 25,29\nΘρίαμβος Αθηνών 25,29\nΦωστήρας Ηλιούπολης 25,50\nΑΕ Χαλανδρίου 25,57\nΑγ. Ανάργυροι 25,64\nΑΕ Ηρακλείου 26,64\nΟλυμπιακός Λιοσίων 26,92\nΑγ. Ιερόθεος 27,07\nΟι 13 ποδοσφαιριστές που χρησιμοποιήθηκαν στο πρόσφατο εντός έδρας παιχνίδι με την Ενωση Βοτανικού, είχαν μέσο όρο ηλικίας τα 20,85 χρόνια! Και μάλιστα από τους 13, οι 12 προέρχονται από τα «σπλάχνα» της ομάδας!!! Δεν πιστεύουμε να υπάρχει αλλού κάτι παρόμοιο, σε αυτό το επίπεδο…\nΚαι επειδή οι αριθμοί υπάρχουν και λένε όλη την αλήθεια, αριστερά βλέπετε τον πίνακα με το μ.ό. ηλικίας κάθε ομάδας από τις 32 της πολύ απαιτητικής και ανταγωνιστικής Α’ Αθήνας (ειδικά φέτος, που καταργήθηκε η Δ’ Εθνική), με βάση τους ποδοσφαιριστές που αγωνίστηκαν (είτε βασικοί είτε ως αλλαγή) στα παιχνίδια του Σαββατοκύριακου (5-6/10).\nΤο πρώτο τμήμα του παμπαιδικού λειτουργεί με αγωνιστική μορφή, κλειστό ρόστερ 20 παικτών και συμμετοχή σε δύο πρωταθλήματα (ΕΠΣΑ και πρωτάθλημα ΠΑΕ).\nΩστόσο εδώ εξακολουθούμε και αφήνουμε τα αποτελέσματα σε δεύτερη μοίρα, μιας και αυτό που βασικά μας ενδιαφέρει είναι η βελτίωση του συνόλου της ομάδας.\nΓια την ιστορία, πάντως, οι Παμπαίδες μας έχουν ξεκινήσει το πρωτάθλημα με δύο νίκες: 13-0 τον Αγ. Θωμά και 8-1 τον Ηλυσιακό.\nΣτο ρόστερ των Παίδων ξεκινάμε με 17 παίκτες και συμμετοχή στο πρωτάθλημα ΕΠΣΑ. Να τονίσουμε ότι πρόκειται για νεοσύστατη ομάδα, καθώς από την περσινή που έφτασε στα ημιτελικά έχουν απομείνει μόνο δύο παίκτες (οι περισσότεροι από τους υπόλοιπους πήραν… προαγωγή).\nΠιστεύουμε πάντως -και παρά την ήττα της πρεμιέρας με 1-0 από τον Αρη Χολαργού- ότι θα προχωρήσουμε στην τελική φάση, όπως συμβαίνει τα τέσσερα τελευταία χρόνια.


ΡΑΠΤΟΜΗΧΑΝΕΣ ΠΑΝΤΟΣ ΤΥΠΟΥ. ΟΙΚΙΑΚΕΣ(SINGER, MERCEDES, JUKI, BROTHER ΚΛΠ). ΕΠΑΓΓΕΛΜΑΤΙΚΕΣ(SEIKO, BROTHER, JUKI, PFAFF, YAMATO, PEGASUS ΚΛΠ). ΤΙΜΕΣ ΞΕΠΟΥΛΗΜΑΤΟΣ ΜΕ ΕΓΓΥΗΣΗ ΚΑΙ ΤΕΧΝΙΚΗ ΥΠΟΣΤΗΡΙΞΗ.\nΌΣΑ ΘΕΛΕΤΕ ΝΑ ΜΑΘΕΤΕ ΓΙΑ ΤΗΝ ΡΑΠΤΟΜΗΧΑΝΗ, ΤΡΟΠΟΣ ΛΕΙΤΟΥΡΓΙΑΣ, ΕΠΙΔΕΙΞΗ ΧΡΗΣΗΣ, ΕΠΙΣΚΕΥΗ ΡΑΠΤΟΜΗΧΑΝΗΣ ΚΑΙ ΑΛΛΕΣ ΑΠΟΡΙΕΣ ΑΠΟ ΤΕΧΝΙΚΟ.\nΤΗΛΕΦΩΝΟ ΠΩΛΗΣΗ - 6947767328 SERVICE - 6947767328 e-mail:raptomixani@hotmail.com\nΕΠΑΓΓΕΛΜΑΤΙΚΕΣ ΚΛΩΣΤΕΣ ΓΙΑ ΡΑΠΤΟΜΗΧΑΝΕΣ 150 ΤΕΜΑΧΙΑ\nΔιάφορες κλωστές, επαγγελματική χρήση για ραπτομηχανή παντός τύπου. Υψηλής ποιότητας πολλαπλών χρήσεων. Χρησιμοποιείται για ραφή σε φορέματα, κοστούμια, μακό, κουρτίνες καλύμματα κτλ. Κλωστή Μπομπίνα μάρκας Δρεπάνι και Πεταλούδα 100% βαμβακερές 5000 Γυάρδες – 4570 Μέτρα.\nΤιμή όλα μαζί 150 τεμάχια 150Ε\nΡΕΦΕΛΙΣΤΙΚΗ ΜΗΧΑΝΗ SAGITTA ΙΤΑΛΙΑΣ\nΡεφιλαριστική μηχανή SAGITTA MADE IN ITALY. Κατάλληλη για το ξεχόνδρισμα χοντρών δερμάτων ώστε να μπορούν να ραφτούν. Σε άριστη κατάσταση! Πλήρη επίδειξη σε ραπτομηχανή, ραπτομηχανές και κοπτοράπτες. Αποστέλλω σε όλη την Ελλάδα.\nΚΟΠΤΟΡΑΠΤΗΣ RIMOLDI ΦΕΣΤΟΝΙ\nΕπαγγελματικός τρίκλωνος κοπτοράπτης φεστόνι μάρκας RIMOLDI. Ιδανικός για επιδιορθώσεις σε ρούχα για φεστονι. Σε άριστη κατάσταση. Δεκτός κάθε έλεγχος. Πλήρη επίδειξη σε ραπτομηχανή, ραπτομηχανές και κοπτοράπτες. Εγγύηση καλής λειτουργίας και τεχνική υποστήριξη! Αποστέλλω σε όλη την Ελλάδα.\nΕΠΑΓΓΕΛΜΑΤΙΚΟΣ ΠΕΝΤΑΚΛΩΝΟΣ ΚΟΠΤΟΡΑΠΤΗΣ JUKI\nΕπαγγελματικός πεντάκλωνος κοπτοράπτης JUKI. Ιδανικός για επιδιορθώσεις σε ρούχα. Σε άριστη κατάσταση. Δεκτός κάθε έλεγχος. Μπορεί να δουλέψει και σαν τρίκλωνος. Πλήρη επίδειξη σε ραπτομηχανή, ραπτομηχανές και κοπτοράπτες. Εγγύηση καλής λειτουργίας και τεχνική υποστήριξη. Αποστέλλω σε όλη την Ελλάδα.\nΡΑΠΤΟΜΗΧΑΝΗ ΑΝΤΙΚΑ SINGER - 1907 - S2287547\nΡαπτομηχανή γαζωτική αντίκα, γνήσια Singer έτος κατασκευής 1907. Με αριθμό παραγωγής S2287547 χαραγμένο πάνω στο σώμα της και το λογότυπο της εταιρείας Singer. Διατηρείται σε άριστη κατάσταση και είναι σε λειτουργία. Ιδανικές ραπτομηχανές αντίκες για οικιακή χρήση, συλλέκτες ή για δώρο. Πλήρης επίδειξης χρήσης της ραπτομηχανής. Εγγύηση καλής λειτουργίας και τεχνική υποστήριξη. Αποστέλλω σε όλη την Ελλάδα.\nΡΑΠΤΟΜΗΧΑΝΗ ΑΝΤΙΚΑ TYPICAL\nΡαπτομηχανή γαζωτική αντίκα TYPICAL με σχέδια. Διατηρείται σε άριστη κατάσταση σαν καινούργια και είναι σε λειτουργία. Ιδανικές ραπτομηχανές αντίκες για οικιακή χρήση, συλλέκτες ή για δώρο. Πλήρης επίδειξης χρήσης της ραπτομηχανής. Εγγύηση καλής λειτουργίας και τεχνική υποστήριξη. Αποστέλλω σε όλη την Ελλάδα.\nΡΑΠΤΟΜΗΧΑΝΗ ΑΝΤΙΚΑ SINGER ΜΕ ΣΧΕΔΙΑ\nΡαπτομηχανή γαζωτική αντίκα Singer με σχέδια. Διατηρείται σε άριστη κατάσταση σαν καινούργια και είναι σε λειτουργία. Ιδανικές ραπτομηχανές αντίκες για οικιακή χρήση, συλλέκτες ή για δώρο. Πλήρης επίδειξης χρήσης της ραπτομηχανής. Εγγύηση καλής λειτουργίας και τεχνική υποστήριξη. Αποστέλλω σε όλη την Ελλάδα.\nΡΑΠΤΟΜΗΧΑΝΗ ΑΝΤΙΚΑ SINGER ΣΦΙΓΓΑ\nΡαπτομηχανή γαζωτική αντίκα Singer με σχέδιο σφίγγας αρχαίας Αιγύπτου. Διατηρείται σε άριστη κατάσταση σαν καινούργια και είναι σε λειτουργία. Ιδανικές ραπτομηχανές αντίκες για οικιακή χρήση, συλλέκτες ή για δώρο. Πλήρης επίδειξης χρήσης της ραπτομηχανής. Εγγύηση καλής λειτουργίας και τεχνική υποστήριξη. Αποστέλλω σε όλη την Ελλάδα.\nΡΑΠΤΟΜΗΧΑΝΗ ΑΝΤΙΚΑ SINGER - 1927 - Y4935026\nΡαπτομηχανή γαζωτική αντίκα, γνήσια Singer έτος κατασκευής 1927. Με αριθμό παραγωγής Y4935026 χαραγμένο πάνω στο σώμα της και το λογότυπο της εταιρείας Singer. Διατηρείται σε άριστη κατάσταση και είναι σε λειτουργία. Ιδανικές ραπτομηχανές αντίκες για οικιακή χρήση, συλλέκτες ή για δώρο. Πλήρης επίδειξης χρήσης της ραπτομηχανής. Εγγύηση καλής λειτουργίας και τεχνική υποστήριξη. Αποστέλλω σε όλη την Ελλάδα.\nΡΑΠΤΟΜΗΧΑΝΗ ΓΑΖΩΤΙΚΗ ΖΙΓΚ ΖΑΓΚ SINGER 288\nΡαπτομηχανή οικιακής χρήσης Singer μοντέλο 288 Zig Zag. Ευθεία και Ζίγκ-Ζάγκ ραφή. Με ρυθμίσεις κατά την ραφή. Εύκολη στην χρήση, καλύπτει πλήρως αρχάριους ή και έμπειρους χρήστες. Διαθέτει ένα μεγάλο σύνολο λειτουργιών. Ραπτομηχανές ιδανικές για επιδιορθώσεις κέντημα κτλ. Σε άριστη κατάσταση. Επίδειξη της χρήσης της ραπτομηχανής, εγγύηση καλής λειτουργίας και τεχνική υποστήριξη. Τεχνικά Χαρακτηριστικά: Διαφορετικές βελονιές, Ευθεία & Ζικ-Ζακ ραφή, Επιλογή μήκους & πλάτους βελονιάς, 3 θέσεις βελόνας (αριστερά-κέντρο-δεξιά), Διακόπτης στερεώματος ραφής, Σταθερό πλατό, Μοτέρ κτλ. Δυνατότητα τοποθέτησης σε βαλίτσα ή κομοδίνο. Αποστέλλω σε όλη την Ελλάδα.\nΡΑΠΤΟΜΗΧΑΝΗ ΓΑΖΩΤΙΚΗ ΖΙΓΚ ΖΑΓΚ JANOME\nΡαπτομηχανή οικιακής χρήσης JANOME Zig Zag. Made in Japan. Ευθεία και Ζίγκ-Ζάγκ ραφή. Με ρυθμίσεις κατά την ραφή. Εύκολη στην χρήση, καλύπτει πλήρως αρχάριους ή και έμπειρους χρήστες. Διαθέτει ένα μεγάλο σύνολο λειτουργιών. Ραπτομηχανές ιδανικές για επιδιορθώσεις κέντημα κτλ. Σε άριστη κατάσταση. Επίδειξη της χρήσης της ραπτομηχανής, εγγύηση καλής λειτουργίας και τεχνική υποστήριξη. Τεχνικά Χαρακτηριστικά: Διαφορετικές βελονιές, Ευθεία & Ζικ-Ζακ ραφή, Επιλογή μήκους & πλάτους βελονιάς, 3 θέσεις βελόνας (αριστερά-κέντρο-δεξιά), Διακόπτης στερεώματος ραφής, Σταθερό πλατό, Μοτέρ κτλ. Δυνατότητα τοποθέτησης σε βαλίτσα ή κομοδίνο. Αποστέλλω σε όλη την Ελλάδα.\nΡΑΠΤΟΜΗΧΑΝΗ ΓΑΖΩΤΙΚΗ ΖΙΓΚ ΖΑΓΚ VICTORIA\nΡαπτομηχανή οικιακής χρήσης Victoria Zig Zag. Ευθεία και Ζίγκ-Ζάγκ ραφή. Με ρυθμίσεις κατά την ραφή. Εύκολη στην χρήση, καλύπτει πλήρως αρχάριους ή και έμπειρους χρήστες. Διαθέτει ένα μεγάλο σύνολο λειτουργιών. Ραπτομηχανές ιδανικές για επιδιορθώσεις κέντημα κτλ. Σε άριστη κατάσταση. Επίδειξη της χρήσης της ραπτομηχανής, εγγύηση καλής λειτουργίας και τεχνική υποστήριξη. Τεχνικά Χαρακτηριστικά: Διαφορετικές βελονιές, Ευθεία & Ζικ-Ζακ ραφή, Επιλογή μήκους & πλάτους βελονιάς, 3 θέσεις βελόνας (αριστερά-κέντρο-δεξιά), Διακόπτης στερεώματος ραφής, Σταθερό πλατό, Μοτέρ κτλ. Δυνατότητα τοποθέτησης σε βαλίτσα ή κομοδίνο. Αποστέλλω σε όλη την Ελλάδα.\nΡΑΠΤΟΜΗΧΑΝΗ ΓΑΖΩΤΙΚΗ ΖΙΓΚ ΖΑΓΚ SINGER 270 BOBINA MAGICA\nΡαπτομηχανή οικιακής χρήσης SINGER μοντέλο 270 Bobina Magica Zig Zag. Ευθεία και Ζίγκ-Ζάγκ ραφή. Με ρυθμίσεις κατά την ραφή. Εύκολη στην χρήση, καλύπτει πλήρως αρχάριους ή και έμπειρους χρήστες. Διαθέτει ένα μεγάλο σύνολο λειτουργιών. Ραπτομηχανές ιδανικές για επιδιορθώσεις κέντημα κτλ. Σε άριστη κατάσταση. Επίδειξη της χρήσης της ραπτομηχανής, εγγύηση καλής λειτουργίας και τεχνική υποστήριξη! Τεχνικά Χαρακτηριστικά: Διαφορετικές βελονιές, Ευθεία & Ζικ-Ζακ ραφή, Επιλογή μήκους & πλάτους βελονιάς, 3 θέσεις βελόνας (αριστερά-κέντρο-δεξιά), Διακόπτης στερεώματος ραφής, Σταθερό πλατό, Μοτέρ κτλ. Δυνατότητα τοποθέτησης σε βαλίτσα ή κομοδίνο. Αποστέλλω σε όλη την Ελλάδα.\nΡΑΠΤΟΜΗΧΑΝΗ ΓΑΖΩΤΙΚΗ ΖΙΓΚ ΖΑΓΚ MERCEDES\nΡαπτομηχανή οικιακής χρήσης Mercedes Zig Zag. Made in Germany. Ευθεία και Ζίγκ-Ζάγκ ραφή. Με ρυθμίσεις κατά την ραφή. Εύκολη στην χρήση, καλύπτει πλήρως αρχάριους ή και έμπειρους χρήστες. Διαθέτει ένα μεγάλο σύνολο λειτουργιών. Ραπτομηχανές ιδανικές για επιδιορθώσεις κέντημα κτλ. Σε πολύ καλή κατάσταση. Επίδειξη της χρήσης της ραπτομηχανής, εγγύηση καλής λειτουργίας και τεχνική υποστήριξη. Τεχνικά Χαρακτηριστικά: Διαφορετικές βελονιές, Ευθεία & Ζικ-Ζακ ραφή, Επιλογή μήκους & πλάτους βελονιάς, 3 θέσεις βελόνας (αριστερά-κέντρο-δεξιά), Διακόπτης στερεώματος ραφής, Σταθερό πλατό, Μοτέρ κτλ. Δυνατότητα τοποθέτησης σε βαλίτσα ή κομοδίνο. Αποστέλλω σε όλη την Ελλάδα.\nΡΑΠΤΟΜΗΧΑΝΗ ΖΙΓΚ ΖΑΓΚ SINGER SAMBA 3\nΡαπτομηχανή οικιακής χρήσης Singer Samba 3 Zig Zag. Σαν καινούργια σχεδόν αχρησιμοποίητη. Ευθεία και Ζίγκ-Ζάγκ ραφή. Με ρυθμίσεις κατά την ραφή. Εύκολη στην χρήση, καλύπτει πλήρως αρχάριους ή και έμπειρους χρήστες. Διαθέτει ένα μεγάλο σύνολο λειτουργιών. Ραπτομηχανές ιδανικές για επιδιορθώσεις κέντημα κτλ. Σε άριστη κατάσταση. Επίδειξη της χρήσης της ραπτομηχανής, εγγύηση καλής λειτουργίας και τεχνική υποστήριξη! Τεχνικά Χαρακτηριστικά: Διαφορετικές βελονιές, Ευθεία & Ζικ-Ζακ ραφή, Επιλογή μήκους & πλάτους βελονιάς, 3 θέσεις βελόνας (αριστερά-κέντρο-δεξιά), Διακόπτης στερεώματος ραφής, Κουμπότρυπα, Σταθερό πλατό, Μοτέρ, Επιλογή σχεδίου ραφής κτλ. Δυνατότητα τοποθέτησης σε βαλίτσα ή κομοδίνο. Αποστέλλω σε όλη την Ελλάδα.\nΡΑΠΤΟΜΗΧΑΝΗ ΓΑΖΩΤΙΚΗ ΖΙΓΚ ΖΑΓΚ SINGER 237 ΜΕ ΒΑΛΙΤΣΑ\nΡαπτομηχανή οικιακής χρήσης SINGER μοντέλο 237 Zig Zag με βαλιτσα. Ευθεία και Ζίγκ-Ζάγκ ραφή. Με ρυθμίσεις κατά την ραφή. Εύκολη στην χρήση, καλύπτει πλήρως αρχάριους ή και έμπειρους χρήστες. Διαθέτει ένα μεγάλο σύνολο λειτουργιών. Ραπτομηχανές ιδανικές για επιδιορθώσεις κέντημα κτλ. Σε άριστη κατάσταση. Επίδειξη της χρήσης της ραπτομηχανής, εγγύηση καλής λειτουργίας και τεχνική υποστήριξη. Τεχνικά Χαρακτηριστικά: Διαφορετικές βελονιές, Ευθεία & Ζικ-Ζακ ραφή, Επιλογή μήκους & πλάτους βελονιάς, 3 θέσεις βελόνας (αριστερά-κέντρο-δεξιά), Διακόπτης στερεώματος ραφής, Σταθερό πλατό, Μοτέρ κτλ. Δυνατότητα τοποθέτησης σε κομοδίνο. Αποστέλλω σε όλη την Ελλάδα.\nΚΟΜΟΔΙΝΑ ΓΙΑ ΡΑΠΤΟΜΗΧΑΝΗ\nΞύλινο έπιπλο κομοδίνο σε πολύ καλή κατάσταση και σε διάφορα σχέδια, για οικιακές ραπτομηχανές. Με το άνοιγμα του κομοδίνου δημιουργείται ένας χώρος πάγκου για άνετη εργασία με την ραπτομηχανή σας. Επίσης η πόρτα του κομοδίνου ενσωματώνει και συρταράκι για τα αξεσουάρ ραπτικής. Αποστέλλω σε όλη την Ελλάδα.\nΡΑΠΤΟΜΗΧΑΝΗ ΑΝΤΙΚΑ TRANSIT\nΡαπτομηχανή γαζωτική αντίκα, γνήσια TRANSIT με σχέδια. Διατηρείται σε άριστη κατάσταση και είναι σε λειτουργία. Ιδανικές ραπτομηχανές αντίκες για οικιακή χρήση, συλλέκτες ή για δώρο. Πλήρης επίδειξης χρήσης της ραπτομηχανής. Εγγύηση καλής λειτουργίας και τεχνική υποστήριξη. Αποστέλλω σε όλη την Ελλάδα.\nΡΑΠΤΟΜΗΧΑΝΗ ΑΝΤΙΚΑ SINGER - 1914 - F4687250\nΡαπτομηχανή γαζωτική αντίκα, γνήσια Singer έτος κατασκευής 1914. Με αριθμό παραγωγής F4687250 χαραγμένο πάνω στο σώμα της και το λογότυπο της εταιρείας Singer. Διατηρείται σε πολύ καλή κατάσταση και είναι σε λειτουργία. Ιδανικές ραπτομηχανές αντίκες για οικιακή χρήση, συλλέκτες ή για δώρο. Πλήρης επίδειξης χρήσης της ραπτομηχανής. Εγγύηση καλής λειτουργίας και τεχνική υποστήριξη. Αποστέλλω σε όλη την Ελλάδα.\nΡΑΠΤΟΜΗΧΑΝΗ ΑΝΤΙΚΑ MERCEDES-EE ΜΕ ΒΑΛΙΤΣΑ\nΡαπτομηχανή γαζωτική αντίκα, γνήσια Mercedes ΕΕ με βαλιτσάκι μεταφοράς. Διατηρείται σε άριστη κατάσταση και είναι σε λειτουργία. Ιδανικές ραπτομηχανές αντίκες για οικιακή χρήση, συλλέκτες ή για δώρο. Πλήρης επίδειξης χρήσης της ραπτομηχανής. Εγγύηση καλής λειτουργίας και τεχνική υποστήριξη. Αποστέλλω σε όλη την Ελλάδα.\nΡΑΠΤΟΜΗΧΑΝΗ ΑΝΤΙΚΑ IDEAL\nΡαπτομηχανή γαζωτική αντίκα, γνήσια IDEAL με σχέδια. Διατηρείται σε άριστη κατάσταση και είναι σε λειτουργία. Ιδανικές ραπτομηχανές αντίκες για οικιακή χρήση, συλλέκτες ή για δώρο. Πλήρης επίδειξης χρήσης της ραπτομηχανής. Εγγύηση καλής λειτουργίας και τεχνική υποστήριξη. Αποστέλλω σε όλη την Ελλάδα.\nΡΑΠΤΟΜΗΧΑΝΗ ΓΑΖΩΤΙΚΗ ΖΙΓΚ ΖΑΓΚ SINGER 237\nΡαπτομηχανή οικιακής χρήσης Singer 237 Zig Zag. Ευθεία και Ζίγκ-Ζάγκ ραφή. Με ρυθμίσεις κατά την ραφή. Εύκολη στην χρήση, καλύπτει πλήρως αρχάριους ή και έμπειρους χρήστες. Διαθέτει ένα μεγάλο σύνολο λειτουργιών. Ραπτομηχανές ιδανικές για επιδιορθώσεις κέντημα κτλ. Σε πολύ καλή κατάσταση. Επίδειξη της χρήσης της ραπτομηχανής, εγγύηση καλής λειτουργίας και τεχνική υποστήριξη. Τεχνικά Χαρακτηριστικά: Διαφορετικές βελονιές, Ευθεία & Ζικ-Ζακ ραφή, Επιλογή μήκους & πλάτους βελονιάς, 3 θέσεις βελόνας (αριστερά-κέντρο-δεξιά), Διακόπτης στερεώματος ραφής, Σταθερό πλατό, Μοτέρ κτλ. Δυνατότητα τοποθέτησης σε βαλίτσα ή κομοδίνο. Αποστέλλω σε όλη την Ελλάδα.


Μόχλος Λασιθίου (νησί) - Βικιπαίδεια\nΜόχλος Λασιθίου (νησί)\nΗ σήμανση τοποθετήθηκε στις 22/12/2017.\nΣυντεταγμένες: 35°11′14″N 25°54′23″E / 35.18722°N 25.90639°E / 35.18722; 25.90639\nΜεσόγειος Θάλασσα και Κρήτη\nΟ Μόχλος είναι μικρό γυμνό νησί που βρίσκεται μόλις 150 μ. από την ξηρά. Από το όνομα του νησιού και ο απέναντι συνοικισμός έχει το αυτό όνομα. Είναι το Ενετικό Scoglio di Muflo και η περιοχή ανήκει στην κοινότητα Τουρλωτής, από την οποία απέχει 9 χιλιόμετρα. Στην Εποχή του Χαλκού, όταν η επιφάνεια της θάλασσας ήταν πιο χαμηλά, οπωσδήποτε ήταν μια χερσόνησος που ενωνόταν με την ξηρά με ένα στενό πορθμό, που σε κάθε πλευρά του είχε ένα λιμανάκι για να προφυλάσσονται τα πλοία ανάλογα με τον καιρό που φυσούσε. Στο σημείο αυτό το βάθος δεν ξεπερνά τα 2,5 μέτρα.\nΟ Μόχλος έγινε λόγω της θέσεως του σημαντικό κέντρο των Μινωιτών. Οι ανασκαφές άρχισαν το 1908 από τον Αμερικανό αρχαιολόγο R.Seager, ο οποίος ανακάλυψε πολλούς μαζικούς τάφους κτισμένους στην γη σαν σπίτια που ανήκαν χρονολογικά στη Μεσομινωική περίοδο (2200–2000 π.Χ.). Βρίσκονται σε μια κλιτή του λόφου στο δυτικό μέρος του νησιού. Οι τάφοι-σπίτια είχαν ορθογώνια διαμερίσματα και ανήκαν μάλλον σε αρχοντικές οικογένειες, αν κρίνει κανείς από τα θαυμάσια χρυσά κοσμήματα και τα διαδήματα που ανακαλύφθηκαν εκεί. Μεταξύ των ευρημάτων είναι μία σειρά από θαυμάσιους σφραγιδόλιθους και μια ασημένια κυλινδρική σφραγίδα από τη Μεσοποταμία, που αποδίδεται στην εποχή του Σαργών των Ακκάδ, θαυμάσια λίθινα αγγεία και διπλοί αναθηματικοί πελέκεις. Το πιο σημαντικό εύρημα ήταν ένα χρυσό δακτυλίδι, που παρίστανε μια θεότητα γυμνή, καθισμένη σε ένα περίεργο πλοίο που μόλις είχε φύγει από ένα μικρό σπιτάκι της απέναντι βραχώδους ακτής, με τα χέρια σε στάση αποχαιρετισμού. Η πλώρη του πλοίου έχει σχήμα κεφαλής αλόγου και η πρύμνη ουράς ψαριού.\nΤα ερείπια του μινωικού οικισμού στο νότιο τμήμα του νησιού\nΣτο νότιο μέρος του νησιού που βλέπει προς την ξηρά, υπάρχουν τα ερείπια ενός μεγάλου συνοικισμού της Μεσομινωικής και Υστερομινωικής περιόδου που επανακατοικήθηκε τα κλασικά χρόνια.\nΣτο βόρειο μέρος του νησιού υπάρχουν τα ερείπια οχυρώσεως που προφύλασσε μεγάλο ρωμαϊκό οικισμό με συνέχεια στα Βυζαντινά χρόνια. Στην απέναντι ξηρά που κατοικείτο από τη νεολιθική περίοδο βρέθηκαν δύο ιχθυοδεξαμενές των ρωμαϊκών χρόνων.\nΗ σειρά των αγγείων του Μόχλου θεωρείται από τις πιο σπουδαίες των Μινωικών χρόνων. Σαν υλικό χρησιμοποιήθηκε στεατίτης σε διάφορες αποχρώσεις: πράσινο, μαύρο, γκρι, μάρμαρο, αλάβαστρο και ασβεστόλιθος με χρησιμοποίηση των φλεβώσεων.\nΟι ανασκαφές του Seager δεν εξάντλησαν ούτε επιστημονικά ούτε ευρηματικά την περιοχή του Μόχλου. Σε νεώτερες έρευνες, προσεκτικότερους καθαρισμούς και στερεώσεις στα ήδη σκαμμένα μέρη από τον έφορο αρχαιοτήτων Κωστή Δαβάρα, το 1971 βρέθηκαν και άλλα θαυμάσια ευρήματα, μεταξύ των οποίων εξέχουσα θέση έχει η πρωτομινωική (3000–2800 π.Χ.) αργυρή «πυξίδα», μέσα στην οποία βρέθηκε πρωτότυπο χρυσό διάδημα με κεραίες με στιγμωτή έκτυπη παράσταση ζώων.\nΤο 1986, στη θέση Λιμενάρια άρχισε να αποκαλύπτεται εκτεταμένο νεκροταφείο Υστερομινωικών χρόνων. Ανεσκάφησαν 9 ασύλητοι τάφοι λαξευτοί θαλαμοειδείς. Οι νεκροί ήταν μέσα σε σαρκοφάγους ή ταφικούς πίθους. Περισυνελέγησαν πάνω από εκατό αγγεία, τα περισσότερα με διακόσμηση, όπως επίσης και σφραγιδόλιθος με παράσταση ελαφιού.\nΣήμερα, ο Μόχλος αποτελεί πόλο έλξεως τουριστών.\nΣτο λήμμα αυτό έχει ενσωματωθεί κείμενο από το λήμμα Τουρλωτή Λασιθίου της Ελληνικής Βικιπαίδειας, η οποία διανέμεται υπό την GNU FDL και την CC-BY-SA 3.0. (ιστορικό/συντάκτες).\nΑνακτήθηκε από "https://el.wikipedia.org/w/index.php?title=Μόχλος_Λασιθίου_(νησί)&oldid=8266586"\nΤελευταία τροποποίηση 13:14, 25 Μαΐου 2020.